Estorian Beautiful Andromeda – ESTORIAN\nEstorian Beautiful Andromeda\npolvet 0/0, silmät ja sydän ok\nRekisterinimi: Estorian Beautiful Andromeda, FI24761/12\nisä: FI MVA Nelson\näiti: Beoline Cranberry\nomistaja: Heidi Dahl (Vääksy)\nkasvattaja: Marianne Kolu, Kennel Estorian\nBea on latino-juurilleen uskollisesti tempperamenttinen kaunotar. Bean lähipiiriin kuuluu runsaasti koirakavereita, joiden joukossa Bea taitaa olla todellinen kuningatar, suvereeni johtaja. Mäntsälässä vieraillessaan Bea ei koskaan arkaile, vaan sujahtaa muun lauman jatkeeksi kuin vettä vaan. Pepsi ja Waldo leikkivät mielellään siskonsa kanssa ja Windylla ja Bealla on varsinaisia haukkukilpailuja aina kun tyttö on käymässä. Bea pistäisi täällä meilläkin mielellään kaikki muut koirat ojennukseen, mutta kuuden koiran lauma taitaa ainakin toistaiseksi olla vielä liikaa jopa Bean määrätietoisuudelle 😉 Saa nähdä mitä tulevaisuus tuo tullessaan ja vaihtaako joku tytöstä lumoutuneena vielä puolia. Waldo ainakin on pikkusiskostaan todella otettu ja saattaisi liittoutua Bean kanssa ainakin Pepsiä vastaan. Tyttö on kyllä varsinainen hulivili aivan kuten veljensä Pepsi.\nBea on korkea mutta muuten todella sutjakka ja hyvämittainen narttu, jonka väritystä piristävät mustat karvat selässä ja hännässä. Tytöllä on toisessa takajalassa yksi ylimääräinen kannuskynsi. Bea on ulkomuodoltaan hyvin kettumainen ja tytön silmissä näyttä aina loistavan ilkikurinen pilke. Tulevaisuudessa olisi tarkoitus viedä Bea ainakin yhdessä näyttelyssä käymään ja myöskin terveystulokset ovat toiveissa.\nBean rekisterinimi Beatiful Andromeda viittaa kreikkalaiseen prinsessaan, joka uhattiin uhrata taruhirviö Rakenille. Onneksi sankari Perseus kuitenkin pelasti kauneudestaan kuulun prinsessan ja vei mukanaan turvaan. Estorian B-pennut on nimetty Perseus-myytin hahmojen mukaan, koska pentueen syntymän aikaan viimeistelin kyseiseen taruun osittain pohjautuvaa pro gradu -tutkielmaani.\nFI MVA Nelson\nTähtitaivaan Ulf Pastel da Praia do Ribatejo\nC.I.B FIN MVA EE MVA LT MVA BALTV-05 EEV-03 LTV-04 Wimme de Wale do Criz\nBeoline Comics FIN MVA Galao do Vale Negro\nC.I.B FIN MVA SE MVA Parisade Boa Torde\nGalao do Vale Negro\nParisade Bom Dia


201 m² Kirjurinkatu 3, 00520 Helsinki Toimistotila vuokrattavana - Oikotie 15871109\nVuokrattavat toimitilat Helsinki Pasila Kirjurinkatu 3, 00520 Helsinki\nKirjurinkatu 3, Pasila, Helsinki\nPasilan maamerkistä on vapautumassa runsaasti toimistotilaa. Kiinteistöön on suoritteilla saneeraus 2021-2022 aikana, tämän jälkeen tarjolla on modernia uudistettua toimitilaa.\nKiinteistön kahteen alimpaan kerrokseen tulee tarjolle monipuolisia palveluita. Kolmanteen kerrokseen rakennetaan neuvotteluhuoneita, jotka ovat kiinteistön vuokralaisten käytössä. Kiinteistön torniosaan rakennetaan modernia toimistotilaa, joka täyttää kaikki nykyvaatimukset.\nToimistokerrokset 4-12 ovat kaikki pinta-alaltaan 782m2, tilat ovat muokattavissa ja jaettavissa - tiloihin mahdollista toteuttaa sekä avotoimistoa, että huoneita. Jakomahdollisuus esimerkiksi neljälle käyttäjälle, kaksi 201m2 tilaa sekä kaksi 190m2 tilaa.\nKiinteistön alla runsaasti pysäköinti paikkoja. Pasilasta löytyy suuri valikoima palveluita, ravintoloita, kuntosali, päivittäistavarakauppoja. Kivenheiton päässä sijaitsee ostoskeskus Tripla josta löytyy lisää liikkeitä ja palveluita.\nLisätietoja numerosta 020 7290 710, lisää kohteita www.premises.fi


Sivu 2, 96:sta\nAihe: Derbistä kisapyörä\nUlkomaisilla foorumeilla HE-koneissa (yleensä kyllä 70/80/90cc) ajetaan usein ilman magneetonkoppaa juuri sähköjen jäähdyttämisen vuoksi. Tämän tarpeellisuutta en kyllä tiedä tai voi vahvistaa mitenkään.\nRe: Derbinistin 80cc pornoderbi (vittu ku vetää)\nAihe: Derbinistin 80cc pornoderbi (vittu ku vetää)\nEi nuo viat nyt mitenkään kovin mystisiä ole. Kun tekis kerralla kunnolla ni toimii niinku pitääkin. Se tulppa kastuu todennäköisesti jäähdytysnesteestä, mikä ei kovin herkästi syty -> ei käynnisty.\nRe: Ledinauhan projektit: 11.12 :)\nTaisi olla Easypartsilla jotain neljä euroa pari alennuksessa. Tuskin löytyy enää ainakaan samaan hintaan.\nPäivitellääns pitkästä aikaa. Kone pelittää ja etujarrukin on nyt kunnossa. Takajarrussa vielä häikkää ja koneeseen pitäis säätöjä etsiä. Keulii se kyllä jo nytkin kaasusta. ;) Putki on mallia DIY jne... :roll: Änkälle jostain kiinnike ja katteiden sekä ulkonäön kimppuun... http://i.imgur.com/eEdv5D...\nRe: Aprilia rx 70 -02\nAihe: Aprilia rx 70 -02\nMulla oli vanhanmallinen RX smotoilla ja vähän aikaa enskoilla, pirun hyvä peli ajaa molemmilla. Tekniikka ja alusta pelittivät loistavasti, ulkonäkö ei niinkään.\nRe: YAMAHA DT x - Huoltoa ja näpräilyä\nAihe: YAMAHA DT x - Huoltoa ja näpräilyä\nSemmonen vinkki että kannattaa testata jollekin testikappaleelle noiden maalien yhteensopivuus. Voi Motip keittää Motoxin pohjilla.\nOlin sanomassa samaa, ei tuo nyt noille kuutioille (86cc?) ole mitenkään älyttömän paksu. Mitoiltaankin näyttää ihan passelilta mun silmään. Saattaa olla joku jännä ilmiö putken resonanssissa? Löytyykö kaasarista powerjettiä (saattaisi aiheuttaa äkillisen seoksen rikastumisen liiaksi)? Tulipahan its...\nRe: Skootteri ei starttaa. Sähköt uusiks?\nAihe: Skootteri ei starttaa. Sähköt uusiks?\nLuehan foorumin säännöt ja kysy valmiissa ketjussa.\nEi kukaan oikeasti osaa kertoa suoraan sopivaa suuttimen kokoa. Osta suutinsarja, jonka kokoluokkaan uskot oikean suuttimen osuvan. Aloita suurimmasta ja siirry pienempiin kokoihin asteittain, kunnes ei enää käy rikkaalla. Tämä on varmin tapa löytää "oikea" suutin, ei esimerkiksi leipomise...\nPandemic kirjoitti: 27,8x52x15 mut kahensatku heitto ei maha haitata emäputkessa? jos laittaa tasan 28mm sisäreiällä olevan.\nHeitto on tuossa kyllä kaks kymppiä, eli aika merkittävästi jo. Kannattaa miettiä emäputken vaihtoa tms ratkaisua?\nTämä on skootteripuoli. Nopeammin saat vastauksen esimerkiksi täältä.\nRe: Ohjeita projektitopikin tekoon\nAihe: Ohjeita projektitopikin tekoon\nLaitetaampa tänne joskus tekemäni kuvallinen ohje kuvien lisäämiseen. Saa kopioida myös muille alueille ohjeisiin jos tarvis.\nRe: Finantun roxi proju|loppusuoralla\nPohja- ja itse pintamaalin tyypit vaikuttavat tuohon keittämiseen aika lailla. Oletettavasti spraylla maalailit? Vaikuttaisi aika perinteiseltä alkydi/akryyli-ongelmalta, eli esimerkiksi alkydi-pohja ja akryyli pinnalle -> keittää kuvan mukaisesti. Mm. Motox ja muistaakseni Maston pohjamaalit on alk...\nMä porasin Airsalin 70cc mäntään kaks reikää, terän kokoa en muista, mutta jotain tuota luokkaa oli. Mulla ei ollut mitään viitteitä kulumaan tai leikkaamiseen, mutta viritysasteen noston takia ajattelin moisen kokeilun tehdä. Reiät kannattaa vielä ehkä ihan kevyesti senkata ja hioa reiän ympärys ke...


Asiakaskokemus - Sivu 2 3:stä - Tulos Helsinki\nKaikkea kaikille. Meidän tuote on tarkoitettu kaikille suomalaisille.Hyvä on. Toivottavasti siirryt pian tuossa alla olevaan kategoriaan, sillä tuotettasi ei kannata tarjota kaikille, paitsi jos sinulla on rajaton markkinointibudjetti. Onhan meillä kohderyhmät! Jaa, pitäisikö asiakkaita miettiä kohderyhmiä syvemmin? Meillähän on hyvä tuote.Jos osuit tähän kategoriaan, älä huoli, et ole yksin. Monella alalla, kuten vaikka rakennus- ja […]\n2000-luvun alussa oli suuri tiedonvälityksen murros, joka toi mukanaan internetajan yhtiöt. Nämä pääasiassa bittipohjaiset yritykset ovat nousseet viimeisen 5 vuoden aikana maailman suurimpien yritysten joukkoon jättäen perinteiset monialayhtiöt jälkeen – niin innovaatioiden nopeudessa kuin markkina-arvon kehityksessä. Lissabonissa pidetyssä Web Summit -tapahtumassa käsitellyistä teemoista esiin näytti nousevan eniten se,


Liikehuoneisto, Rautatienkatu 3, Keskusta, Lahti - Kiinteistömaailma\n36,5 m² / 36,5 m²Liikehuoneisto\n36.5 m²Rautatienkatu 3, Keskusta, Lahti\nHeti vapaa ja huippusijainti ydinkeskustassa! Matkakeskus ja tori kivenheiton päässä. Avaraa ja valoisaa liiketilaa katutasossa. Kellarissa Wc ja varastotilaa. Edessä useita asiakaspysäköintipaikkoja. Vuokra 550€/kk sekä vesi ja sähkö kulutuksen mukaan.


Evira tutkii: Leviääkö tappava lepakkotauti?\nTiistai 8.9.2009 klo 02.04\nElokuussa kaksi lepakkotutkijaa joutui vesikauhuisen lepakon puremiksi Turussa. Ilmi tulleet lepakkoraivotautitapaukset olivat Suomen ensimmäiset.\nYleisradion mukaan Elintarvikevirasto Evira tutkii nyt lepakkoraivotaudin leviämistä. Tautikartoituksessa tutkitaan kuolleena löydettyjä sekä oudosti käyttäytyviä eläimiä.\nYlen haastatteleman asiantuntijan erikoistutkija Miia Jakava-Viljasen mukaan on mahdollista, että sairastuneita eläimiä voi löytyä laajemmaltakin alueelta. Hän ei pidä mahdottomana, että tartunnan saaneita eläimiä löytyisi Uudeltamaalta ja pääkaupunkiseudulta.\nPurematapauksiin pitää suhtautua vakavasti, koska rabies on tappava tauti, jonka leviämistä ei voida juurikaan estää. Rokotussarja on ainoa hoito tautiin. Yle kertoo, että viimeksi viime viikolla Helsingissä Auroran sairaalassa jouduttiin turvautumaan rokotussarjaan.\nToisen Ylen haastatteleman asiantuntijan Hyksin Auroran sairaalan osastoylilääkärin Asko Järvisen mukaan hoitoon hakeutumisissa ei näy viitteitä siitä, että lepakot olisivat tänä kesänä olleet aikaisempaa aggressiivisempia. Purematapauksia tulee esiin silloin tällöin, kuten tämä Länsi-Helsingissä viime viikolla esiin tullut tapaus.\nJärvinen arvioi, että suurimmassa vaarassa ovat henkilöt, jotka harrastuksen tai työn kautta joutuvat olemaan tekemisissä lepakkojen kanssa.\nSuomessa on kerran menehtynyt lepakkotutkija lepakkoperäiseen rabiekseen. Tämän vuonna 1984 menehtyneen miehen tartunnan alkuperä ei selvinnyt.


Ratkaistu: Telia TV -laitepalautukset - Telia Yhteisö\nTelia TV -laitepalautukset\nTelia TV:n palautusohje tuli hienosti tekstarin muodossa perille, mutta kohta "...Telia TV:n laitteet..." on kysymysmerkki. Mitähän kaikkea tuo laitteet tyypillisesti kattaa? Palvelu tilattu muistaakseni 2015 loppuvuodesta.\nAikaisemmat viestiketjut eivät tarjonneet vastausta riittävällä tarkkuudella.\n12-03-2018 16:06 — muokattu 12-03-2018 16:08\nVs: Telia TV -laitepalautukset\nNe laitteet mitä olet silloin saanut kun sopimuksen teit. Eli ainakin iptv digiboksi,kaukosäädin, palvelureititin,näiden laitteiden virtalähteet, sekä hdmi ja ethernet kaapelit. Siinähän se paketin sisältö on😊\nMyös scart kaapeli saattoi tuohon aikaan vielä olla paketissa.\nKiitos vastauksestasi, arvoin kaapelit matkaan. Taisivat kaikki olla alkuperäisellä kiepillä jopa.


84 TRUTH, BEAUTY & GOODNESS Quotes In The Urantia Book - Finnish Translation - Religion, Theology, & Philosophy - Urantia Book Forum, conversations with other readers\nBy Rick Warren, December 31, 2013 in Religion, Theology, & Philosophy\n84 Truth Beauty & Goodness Quotes In The Urantia Book\nTotuus, kauneus, hyvyys & URANTIA-KIRJA\nTotuuden käsite saattaisi kukaties pysyä vireillä ilman persoonallisuutta, kauneuden käsite saattaa olla olemassa ilman persoonallisuuttakin, mutta jumalallisen hyvyyden käsite on ymmärrettävissä vain suhteessa persoonallisuuteen. Vain\nvoi rakastaa ja tulla rakastetuksi. Jopa kauneudelta ja totuudelta riistettäisiin säilymisen toivo, elleivät ne olisi persoonallisen Jumalan, Rakastavan Isän, ominaisuuksia.\nKorkeimman kauneuden havaitseminen on todellisuuden löytämistä ja yhdentämistä: Havaita ikuiseen totuuteen sisältyvä jumalallinen hyvyys — se on äärimmäistä kauneutta. Jopa ihmisperäisen taiteen viehätysvoima koostuu sen yhtenäisyyden harmoniasta.\nKaikki totuus — aineellinen, filosofinen tai hengellinen — on sekä kaunista että hyvää. Kaikki todellinen kauneus — materiaalinen taide tai hengellinen symmetria — on sekä totuudellista että hyvää. Kaikki aito hyvyys — olkoon se henkilökohtaista moraalisuutta, yhteiskunnallista tasapuolisuutta tai jumalallista huolenpitoa — on yhtäläisen todellista ja kaunista. Terveys, mielenterveys ja onnellisuus ovat totuuden, kauneuden ja hyvyyden yhdentymiä, siten kuin ne sekoittuvat ihmisen kokemuksessa. Sellaiset tuloksellisen elämän tasot syntyvät energiajärjestelmien, ideajärjestelmien ja henkijärjestelmien yhdistymisestä.\nTotuuden, kauneuden ja hyvyyden täysi arvossapitäminen kuuluu luontaisesti jumalallisen universumin täydellisyyteen. Havonan maailmojen asukkaat eivät tarvitse suhteellisten arvotasojen potentiaalia oikeitten valintojensa pontimeksi. Sellaiset täydelliset olennot kykenevät erottamaan ja valitsemaan hyvän, vaikka vastakohdan tarjoavat ja ajattelemaan pakottavat moraaliset valintatilanteet puuttuvatkin. Mutta kaikki tällaiset täydelliset olennot ovat moraaliselta olemukseltaan ja hengelliseltä asemaltaan sitä, mitä he ovat pelkän olemassaolonsa tosiasian perusteella. He ovat kokemusperäisesti ansainneet etenemistä vain heille synnynnäisesti kuuluvan aseman puitteissa. Kuolevainen ihminen ansaitsee jopa asemansa ylösnousemusehdokkaana omalla uskollaan ja toivollaan. Kaikki se jumalallinen, johon ihmismieli tarttuu ja jonka ihmissielu omaksuu, on kokemuksellisesti saavutettua. Se on henkilökohtaiseen kokemukseen kuuluva\nja on sen vuoksi ainutlaatuinen omaisuuserä, toisin kuin Havonan harhautumattomien persoonallisuuksien luontainen hyvyys ja vanhurskaus.\nZarathustralaisilla oli moraaliuskonto, hinduilla metafysiikkauskonto, konfutselaisilla etiikkauskonto. Jeesus toi elämällään esille\nuskonnon. Kaikilla näillä uskonnoilla on arvoa sikäli, että ne ovat kelvollisia tapoja lähestyä Jeesuksen uskontoa. Uskonnosta on määrä tulla kaiken inhimillisessä kokemuksessa olevan hyvän, kauniin ja toden hengellisen yhdistymisen todellistuma.\nLuoja-Pojissa sekoittuu Universaalisen Isän rakkaus Iankaikkisen Pojan laupeuteen, ja se paljastuu paikallisuniversumeille Mikaelien luomisvoimana, rakkaudentäyteisenä huolenpitona ja ymmärtäväisenä hallitsijanvaltana. Hallinnollisissa Pojissa paljastetaan Iankaikkisen Pojan laupeus — Äärettömän Hengen hoivaan yhdistyneenä — evolutionaarisille maailmoille näiden tuomitsemis-, palvelu- ja lahjoittautumis- Avonaalien elämänkaaressa. Kolminaisuuden Opettaja-Pojissa koordinoituvat kolmen Paratiisijumaluuden rakkaus, laupeus ja huolenpito korkeimmilla ajallis-avaruudellisilla arvotasoilla, ja ne esitetään universumeille elävänä totuutena, jumalallisena hyvyytenä ja todellisena hengellisenä kauneutena.\nJumalassa nämä jumalalliset ominaisuudet ovat täydellisesti ja absoluuttisesti yhdistyneitä. Ja jokainen Jumalaa tunteva ihminen tai enkeli omaa potentiaalin minuutensa rajattomaan ilmaisemiseen yhtenäisen itsensätoteuttamisen alati edistyvillä tasoilla sillä keinoin, että hän käy loputtomasti yhä enemmän Jumalan kaltaiseksi — sillä, että hän kokemuksellisesti evolutionaarisessa kokemuksessa yhdistää ikuisen totuuden, universaalisen kauneuden ja jumalallisen hyvyyden yhdeksi kokonaisuudeksi.\nKauneuden arvostaminen johtaa totuuden tajuamisen kautta tuntemukseen niiden asioiden ikuisesta kestävyydestä, jotka vaikuttavat jumalallisen hyvyyden tunnistamiseen Jumaluuden suhteista kaikkiin olentoihin; ja näin kosmologiakin johtaa jumalallisten todellisuusarvojen tavoitteluun — jumalatietoisuuteen.\nNiinpä totuus, kauneus ja hyvyys — ihmisen älyllinen lähestymistie mielen, aineen ja hengen universumiin — on liitettävä yhdeksi yhtenäiseksi käsitykseksi jumalallisesta ja korkeimmasta\nNiin kuin kuolevainen persoonallisuus yhdistää ihmiskokemuksen aineeseen, mieleen ja henkeen, samoin tulee tästä jumalallisesta ja korkeimmasta ihanteesta Korkeimmuudessa voimaan yhdistynyttä ja sitten isällisen rakkauden Jumalaksi personoitunutta.\nMikään kultti ei voi jatkua pitkään ja myötävaikuttaa sosiaalisen sivilisaation edistymiseen ja yksilön hengelliseen tavoitteiden saavuttamiseen, ellei sen pohjana ole\nbiologinen, sosiologinen ja uskonnollinen merkityksellisyys. Kestävän kultin pitää symboloida sitä, mikä loputtoman muutoksen keskellä on pysyvää; sen täytyy nostaa kunniaan se, mikä yhdistää alati muuttuvan sosiaalisen muodonmuutoksen virran. Sen on tunnettava todelliset merkitykset, ylevöitettävä kauniit suhteet ja nostettava kunniaan aidon jalouden hyvät arvot.\nKaikkien näiden outojen — mystisyydestä, hurmioitumisesta ja henkeytymisestä kielivien — uskonnollisten kokemusten järjellisyyden koetteena on hyvä tarkkailla, saavatko nämä ilmiöt yksilön:\n7. Lisäämään hengellistä viisauttaan — jumalatietoisuuttaan.\nSeitsenkertainen Jumala merkitsee sitä, että Paratiisin-Jumaluus tuntee ajallisuudesta johtuvat esteet avaruuden evolutionaarisissa universumeissa. Olipa aineellinen, eloonjäämisen piiriin kuuluva persoonallisuus peräisin miten etäältä Paratiisista, miten syvältä avaruudesta hyvänsä, Seitsenkertaisen Jumalan havaitaan silti olevan siellä läsnä ja pitävän yllä totuutta, kauneutta ja hyvyyttä merkitsevää rakastavaa ja armeliasta hoivaa tällaisen keskeneräisen, kilvoittelevan ja evolutionaarisen luodun hyväksi. Seitsenkertaisen osoittama jumalallisuushoiva ulottuu sisäänpäin Iankaikkisen Pojan kautta Paratiisin-Isään ja ulospäin Päivien Muinaisten kautta universumien Isiin — Luoja-Poikiin.\nSinun ei tule suhtautua Suuntaajasi kanssa harjoittamaasi yhteistyöhön kuin kysymyksessä olisi kovinkin tietoinen prosessi, sillä sitä se ei ole. Mutta motiivisi ja päätöksesi, uskollisuutta ilmentävät ratkaisusi ja ylevimmät halusi ovat kyllä sitä, mitä todellisella ja tehokkaalla yhteistyöllä tarkoitetaan. Voit tietoisesti lisätä harmoniaa itsesi ja Suuntaajan välillä sillä, että\n1. Päätät vastata jumalalliseen johdatukseen; vilpittömästi perustat ihmiselämäsi korkeimmalle tietoisuudelle totuudesta, kauneudesta ja hyvyydestä ja sitten viisauden, palvonnan, uskon ja rakkauden avulla sovitat nämä jumalallisuudesta kertovat ominaisuudet yhteen.\n2. Rakastat Jumalaa ja haluat olla hänen kaltaisensa — aidosti toteat taivaallisen Vanhemman olevan jumalallinen isäsi ja rakastaen palvot häntä.\n3. Rakastat ihmistä ja tahdot vakavissasi palvella häntä — täydestä sydämestäsi toteat ihmisten olevan veljiä, mihin liittyy älyllinen ja viisas kiintymys jokaista kaltaistasi kuolevaista kohtaan.\n4. Riemumielin hyväksyt kosmisen kansalaisuuden — toteat rehellisesti aste asteelta enenevät velvollisuutesi Korkeinta Olentoa kohtaan, tiedostat evolutionaarisen ihmisen ja kehittyvän Jumaluuden välisen keskinäisen riippuvuussuhteen. Tällöin on käsillä kosmisen moraalisuuden synty ja universaalisen vastuullisuuden orastava tajuaminen.\nMieli on se kosminen instrumentti, jolla ihmisen tahto voi soittaa hävityksen epäsointuja tai josta tämä sama ihmistahto voi loihtia esiin jumalaansamastumisen ja sitä seuraavan ikuisen eloonjäämisen ihania säveliä. Ihmiselle lahjoitettu Suuntaaja on täysin kuuro pahuudelle ja on syntiin kykenemätön, mutta turmeltuneen ja omaa etuaan ajavan ihmistahdon synnilliset vehkeilyt voivat tosiasiassa väännellä ja vääristää kuolevaisen mielen ja tehdä siitä pahan ja ruman. Tästä mielestä on Jumalaa tuntevan ihmisen henkisesti valaistuneen tahdon mukaisesti yhtä hyvin tehtävissä jalo, kaunis, tosi ja hyvä — eittämättömän suuri.\nSikäli kuin ihmisen kehittyvästä morontiasielusta tulee jumalatietoisuuden arvotodellistumana totuuden, kauneuden ja hyvyyden läpitunkema, niin tämän tuloksena olevasta olennosta tulee samassa määrin hävittämättömissä oleva. Ellei ole mitään ikuisten arvojen säilymistä ihmisen kehittyvässä sielussa, silloin kuolevaisten olemassaolo on vailla merkitystä, ja elämä itse on traaginen harha. Mutta ikuinen totuus kuuluu: Minkä ajallisuudessa aloitatte, sen viette varmasti päätökseen ikuisuudessa — jos se on loppuunsaattamisen arvoista.\nEloonjäämisen arvoinen sielu heijastaa uskollisesti aineellisen älymekanismin — minuuden identiteetin entisen olinpaikan — sekä laadullisia että määrällisiä toimintoja ja motivaatioita. Totuuden, kauneuden ja hyvyyden valitessaan kuolevaisen mieli astuu universumissa vietettävään esimorontiaaliseen elämänvaiheeseensa, joka sujuu viisaudenhengen johdolla yhdistyneiden seitsemän mielenauttajahengen suojeluksessa. Myöhemmin eli sitten kun esimorontiaalista saavutustasoa edustavat seitsemän kehää on suoritettu, morontiamielenä tunnetun antimen lisääminen mielenauttajan toimikenttänä olevan mielen päälle saattaa alkuunsa paikallisuniversumissa tapahtuvaa edistymistä merkitsevän esihengellisen eli morontiaelämänvaiheen.\nTotuus, kauneus ja hyvyys korreloituvat Hengen hoivassa, Paratiisin suurenmoisuudessa, Pojan armeliaisuudessa ja Korkeimman kokemuksessa. Korkein Jumala\ntotuus, kauneus ja hyvyys, sillä nämä jumaluutta luonnehtivat käsitteet edustavat ideainmuodostuksellisen kokemuksen finiittisiä enimmäisarvoja. Näiden jumaluuden kolmiyhteisten laatumääreiden ikuiset lähteet ovat finiittistä korkeammalla olevilla tasoilla, mutta luotu voisi tällaiset lähteet käsittää vain supertotuudeksi, superkauneudeksi ja superhyvyydeksi.\nKuolevaisen tietoisuus etenee tosiasiasta merkitykseen ja sen jälkeen arvoon. Luojan tietoisuus etenee ajatus-arvosta sana-merkityksen kautta toiminnan tosiasiaan. Jumalan täytyy aina toimia murtautuakseen sen kvalifioimattomasta ykseydestä johtuvan umpikujan läpi, joka luonnostaan kuuluu eksistentiaaliseen infiniittisyyteen. Jumaluuden on aina tarjottava se malliuniversumi, ne täydelliset persoonallisuudet, ne alkuperäiset totuus, kauneus ja hyvyys, joita kohti kaikki jumaluuden alapuolella olevat luomukset ponnistelevat. Aina on Jumalan ensin löydettävä ihminen, jotta ihminen saattaisi myöhemmin löytää Jumalan. Aina täytyy olla olemassa Universaalinen Isä, ennen kuin ylipäätään voi olla olemassa universaalista poikautta ja siitä johtuvaa universaalista veljeyttä\nAineellisuuden piiriin kuuluvat luonnolliset tapahtumat näyttävät evolutionaarisen maailman alkuvaiheissa useinkin olevan sovittamattomassa ristiriidassa. Siinä, mitä kehittyvässä maailmassa tapahtuu, on paljon sellaista, jota kuolevaisen ihmisen on kohtalaisen vaikea ymmärtää — luonnonlaki on perin usein ilmeisen julma, sydämetön ja piittaamaton kaikkea sitä kohtaan, mikä ihmiskäsityksen mukaan on totta, kaunista ja hyvää. Mutta kun ihmiskunta edistyy planetaarisessa kehityksessään, havaitsemme tämän katsantokannan muuttuvan seuraavien tekijöiden vaikutuksesta:\nIhmisen näköpiirin laajeneminen —\nhän ymmärtää jatkuvasti yhä enemmän maailmaa, jossa hän elää. Hänen kykynsä ajallisuuden aineellisten faktojen, ajattelun tuottamien merkityksellisten ideoiden ja hengellisen ymmärryksen tuottamien arvokkaiden ihanteiden käsittämiseen laajenee. Niin kauan kuin ihmiset mittaavat vain mittatikulla, joka edustaa fyysisluontoisia olevaisia, heillä ei ole toivoakaan koskaan löytää ajallisuudesta ja avaruudesta ykseyttä.\nIhmisen harjoittaman valvonnan laajeneminen —\nasteittain tapahtuva tietämyksen karttuminen aineellisen maailman laeista, hengellisen olemassaolon tarkoituksista ja näiden kahden todellisuuden filosofisen koordinoinnin mahdollisuuksista. Villi-ihminen oli luonnonvoimien hyökkäysten edessä avuton; omien sisäisten pelkojensa julman herruuden edessä hän mateli kuin orja. Puolittain sivistynyt ihminen alkaa jo availla luonnonmaailmoihin kätkeytyvien salaisuuksien aarreaitan lukkoja, ja hänen tieteensä alkaa hitaasti mutta tehokkaasti hävittää hänen taikauskoisia käsityksiään tarjotessaan uuden ja entistä laajemman tosiasiapohjaisen perustan filosofisten merkitysten ja aidon hengellisen kokemuksen sisältämien arvojen käsittämiseen. Sivistynyt ihminen saa planeettansa fyysiset vahvuudet jonakin päivänä koko lailla hallintaansa; hänen sydämessään olevaa Jumalan rakkautta vuodatetaan tehokkaasti kanssaihmisiä kohtaan tunnetun rakkauden muodossa, samalla kun ihmisolemassaoloon sisältyvät arvot alkavat lähestyä kuolevaisen olennon kapasiteetin äärirajoja.\nIhmisen integroituminen universumiin —\nihmisen omaaman ymmärryksen lisääntyminen, mihin vielä liittyy ihmisen kokemuksellisten saavutusten runsastuminen, saattaa hänet läheisempään harmoniaan Korkeimmuuden yhdistävien läsnäolojen — Paratiisin-Kolminaisuuden ja Korkeimman Olennon — kanssa. Ja tämä juuri pitää huolen siitä, että Korkein on täysivaltainen maailmoissa, jotka jo kauan sitten ovat asettuneet valoon ja elämään. Tällaiset pitkälle ehtineet planeetat ovat toden totta kuin harmonisia runoelmia, kuin kuvia siitä saavutetun hyvyyden kauneudesta, johon on päästy kosmista totuutta tavoittelemalla. Ja jos jotakin tällaista voi tapahtua jo planeetalle, jotakin paljon suurenmoisempaa voi silloin tapahtua järjestelmälle ja suuruniversumin laajemmille yksiköille, sitten kun nekin saavuttavat vakiintuneisuuden, joka kertoo finiittisen kasvun potentiaalien ehtymisestä.\nHyvyys kasvaa aina kohti uusia tasoja, joilla vapaus lisääntyy moraalisen itsensätodellistamisen ja hengellisen persoonallisuuden saavuttamisen myötä — sisimmässä olevan Suuntaajan löytämisen ja siihen samastumisen myötä. Kokemus on hyvää aina, kun se kohottaa kauneuden arvostamista, lisää moraalista tahtoa, avartaa totuuden näkemistä, laajentaa kykyä rakastaa ja palvella kanssaihmisiään, nostaa hengelliset ihanteet korkeuksiin ja yhdistää ihmisen korkeimmat ajalliset vaikuttimet hänen sisimmässään vaikuttavan Suuntaajan ikuisiin tavoitteisiin, mitkä kaikki johtavat suoraa tietä siihen, että ihmisen halu Isän tahdon täyttämiseen kasvaa entisestään, ja näin ne voimistavat Jumalan löytämisen ja yhä enemmän hänen kaltaisenaan olemisen jumalallista kaipuuta.\nHyvyys on elävää, suhteellista, aina etenevää, se on poikkeuksetta omakohtainen kokemus, ja sen sekä totuuden ja kauneuden näkemisen välillä vallitsee aina vastaavuussuhde. Hyvyys löytyy, kun tunnistetaan hengellisen tason positiiviset totuusarvot, jotka ihmisen kokemuksessa täytyy saattaa vastakohta-asetelmaan hyvyyden negatiivisen vastapuolen — potentiaalisen pahan luomien varjojen — kanssa.\nMestari ei tarjonnut mitään ratkaisuja oman aikansa eikä minkään myöhemmänkään aikakauden ei-uskonnollisiin ongelmiin. Jeesus halusi kehittää ikuisten realiteettien hengellistä ymmärrystä ja kannustaa elämän omintakeiseen elämiseen liittyvää aloitteellisuutta. Hänen yksinomaisena mielenkiinnon kohteenaan olivat kaiken pohjalla vaikuttavat ja pysyvät ihmisrodun hengelliset tarpeet. Hän paljasti hyvyyden, joka on Jumalan vertaista. Hän kohotti rakkauden — totuuden, kauneuden ja hyvyyden — jumalalliseksi ihanteeksi ja ikuiseksi todellisuudeksi.\nSamalla kun maailman uskontojen alkuperä on kahtalainen — luontainen ja ilmoituspohjainen — minä hyvänsä tiettynä aikakautena ja minkä hyvänsä tietyn kansan keskuudessa esiintyy kolme selvästi erottuvaa uskonnollisen antaumuksen muotoa. Ja nämä kolme uskonnollisen tarpeen ilmenemismuotoa ovat:\nPuolittain luontainen ja vaistomainen tarve pelätä salaperäisiä energioita ja palvoa korkeampia voimia; pääasiassa fyysisen luonnon uskonto, pelon uskonto.\nSivistyvien rotujen edistyvät uskonnolliset käsitykset ja tavat — mielen uskonto — vakiintuneen uskonnollisen tradition arvovaltaan perustuva älyllinen teologia.\nAito uskonto — ilmoitukseen perustuva uskonto.\nYliluonnollisia arvoja koskeva ilmoitus, osittainen ymmärrys ikuisista realiteeteista, välähdys taivaassa olevan Isän infiniittisen luonteen hyvyydestä ja kauneudesta — hengen uskonto, sellaisena kuin se tulee julki ihmisen kokemuksessa.\nTämä sama filosofia jumalallisen totuuden elävästä joustavuudesta ja kosmisesta sopeutuvuudesta Jumalan jokaisen pojan yksilökohtaisiin edellytyksiin ja kapasiteettiin nähden on käsitettävä, ennen kuin voitte toivoa riittävällä tavalla ymmärtävänne Mestarin opetusta, jonka mukaan pahalle ei tule tehdä vastarintaa, sekä sitä, miten hän tätä käytännössä noudatti. Mestarin esittämä opetus on pohjimmiltaan hengellinen julistus. Edes hänen filosofiansa aineellisia seuraamuksia ei voi hyödyllisellä tavalla tarkastella erillään niiden hengellisistä korrelaatioista. Mestarin kehotuksen henki on siinä, ettei vastarintaa tehdä minkäänlaiselle itsekkäälle universumiin reagoimiselle, mutta siihen liittyy todellisia henkiarvoja omaavien vanhurskaiden tasojen tarmokas ja aste asteelta etenevä saavuttaminen. Näitä arvoja ovat jumalallinen kauneus, loputon hyvyys ja ikuinen totuus — Jumalan tunteminen ja yhä enemmän hänen kaltaisekseen tuleminen.\n”Rauha teille. Kokonaisen viikon ajan olen odottanut voidakseni ilmestyä uudelleen, kun olisitte kaikki läsnä kuullaksenne vielä kerran valtuutuksen, joka teillä on mennä kaikkeen maailmaan ja julistaa tätä valtakunnan evankeliumia. Sanon siis teille: Niin kuin Isä lähetti minut maailmaan, niin lähetän minäkin teidät. Niin kuin minä olen tehnyt Isää tunnetuksi, niin pitää teidänkin tehdä tunnetuksi jumalallista rakkautta, mutta ette tee sitä pelkillä sanoilla, vaan sillä, miten päivittäin elätte. Lähetän teidät matkaan, ei rakastamaan ihmisten sielua, vaan mieluumminkin\nTeidän on määrä paitsi julistaa taivaan iloja myös tuoda päivittäisessä kokemuksessanne esille näitä jumalallisen elämän henkirealiteetteja, koska teillä uskon kautta jo on ikuinen elämä Jumalan antamana lahjana. Kun teillä on uskoa, kun korkeuksista on tullut päällenne voima, Totuuden Henki, ette kätke lamppuanne tänne suljettujen ovien taakse, vaan teette koko ihmiskunnalle tunnetuksi Jumalan rakkautta ja armoa. Nyt te pelosta karttelette epämiellyttävän kokemuksen tosiasioita, mutta sitten kun teidät on kastettu Totuuden Hengellä, lähdette uljaasti ja riemullisesti kohtaamaan ne uudet kokemukset, jotka tuo tullessaan hyvän sanoman julistaminen ikuisesta elämästä Jumalan valtakunnassa. Saatte muutaman lyhyen hetken viipyä täällä ja Galileassa toipuessanne järkytyksestä, jonka aiheuttaa siirtyminen traditionalismin arvovallan tarjoamasta valheellisesta turvallisuudesta uuteen järjestykseen, joka perustuu tosiasioiden, totuuden ja uskon — elävää kokemusta edustaviin korkeimpiin realiteetteihin uskomisen — arvovaltaan. Maailmalle esittämänne sanoma perustuu siihen tosiasiaan, että olen elänyt Jumalaa tunnetuksi tekevän elämän keskuudessanne; siihen totuuteen, että te ja kaikki muut ihmiset olette Jumalan poikia; ja se koostuu elämästä, jota elätte ihmisten keskuudessa — siitä todellisesta ja elävästä kokemuksesta, että rakastaa ihmisiä ja palvelee heitä, kuten minä olen teitä rakastanut ja palvellut. Paljastakoon usko teidän valonne maailmalle; avatkoon totuuden paljastus tradition sokaisemat silmät; koitukoon rakkaudentäyteinen palvelunne tietämättömyyden synnyttämän ennakkoluuloisuuden perinpohjaiseksi tuhoksi. Tällä tavoin, ymmärtäväistä myötätuntoa ja epäitsekästä antaumusta osoittaen, te kanssaihmisiänne lähestymällä johdatatte heidät pelastavaan tietoon Isän rakkaudesta. Juutalaiset ovat ylistäneet hyvyyttä; kreikkalaiset ovat nostaneet jalustalle kauneuden; hindut saarnaavat antaumusta; kaukaiset askeetikot opettavat pyhittävää arvonantoa; roomalaiset vaativat lojaalisuutta; mutta minä edellytän opetuslapsiltani, että he elävät elämäänsä, ja vielä että he elävät sitä lihallishahmoisia veljiään rakkaudella palvellen.”\nSe, että sanoo mielen ”ilmaantuneen” aineesta, ei selitä mitään. Jos maailmankaikkeus olisi pelkästään mekanismi ja ellei mieli olisi erillään aineesta, meillä ei mistään havaitusta ilmiöstä olisi koskaan kahta toisistaan poikkeavaa tulkintaa. Totuuden, kauneuden ja hyvyyden käsitteet eivät kuulu luonnostaan sen paremmin fysiikkaan kuin kemiaankaan. Kone ei pysty\nsaati että se tietäisi totuuden, isoaisi vanhurskautta ja vaalisi hyvyyttä.\nVilpitön hyvyyden, kauneuden ja totuuden tavoittelu vie Jumalan luo. Ja jokainen tieteellinen löytö osoittaa todeksi sen, että maailmankaikkeudessa on sekä vapautta että yhdenmukaisuutta. Löydön tekijällä oli vapaus tämän löydön tekemiseen. Löydös on todellinen ja ilmeisen yhdenmukainen, tai muussa tapauksessa sitä ei olisi voitu tiedostaa\nNykyaika kieltäytyy hyväksymästä uskontoa, joka on ristiriidassa tosiasioiden kanssa ja joka ei ole sopusoinnussa omien korkeimpien totuus-, kauneus- ja hyvyyskäsitystensä kanssa. Se hetki on koittamassa, jolloin nykypäivän vääristyneen ja kompromisseilla pilatun kristinuskon oikeat ja alkuperäiset perustukset — Jeesuksen reaalinen elämä ja opetukset — löydetään uudelleen.\nTotuuden, kauneuden ja hyvyyden ihannointi ja yritys palvella niitä ei korvaa aitoa uskonnollista kokemusta — hengellistä todellisuutta. Psykologia ja idealismi eivät merkitse samaa kuin uskonnollinen todellisuus. Ihmisälyn projektiot voivat tosiaankin kummuta vääriä jumalia — jumalia, jotka ovat ihmisen kuvia –, mutta todellinen jumalatietoisuus ei kumpua sellaisesta lähteestä. Jumalatietoisuus piilee ihmisen sisimmässä olevassa hengessä. Monet ihmisen uskonnollisista järjestelmistä ovat peräisin ihmisälyn kehitelmistä, mutta jumalatietoisuus ei välttämättä ole osa näitä uskonnollista orjuutta edustavia irvokkaita järjestelmiä.\nJa jumalatietoisuus merkitsee samaa kuin minuuden integroiminen maailmankaikkeuteen, ja sen korkeimmilla hengellistä todellisuutta olevilla tasoilla. Minkä hyvänsä arvon henkisisällys vain on häviämätön. Eikä se, mikä on totta, kaunista ja hyvää, voi joutua hukkaan ihmisen kokemuksesta. Ellei ihminen valitse eloonjäämistä, eloonjäävä Suuntaaja säilyttää siinä tapauksessa ne realiteetit, jotka syntyivät rakkaudesta ja joita ravittiin palvelemisessa. Ja kaikki nämä ovat osa Universaalista Isää. Isä on elävää rakkautta, ja tämä Isän elämä on hänen Pojissaan. Ja Isän henki on hänen Poikiensa pojissa — kuolevaisissa ihmisissä. Loppujen lopuksihan Isä-idea on yhä korkein ihmiskäsitys Jumalasta.


Google chrome poistunut itsestään ja tullut takaisin?! (2 vastausta) - AfterDawnin vastaukset\nAfterDawn > Google chrome poistunut itsestään ja tullut takaisin?!\nEli eilen illalla suljin koneen aivan normaalisti ja tänään kun avasin koneen sekä kun koitin avata chromea niin tuli tekstiä jostain käyttäjä hommasta. Tämän jälkeen tuli pikakuvaketta ei löydy kun klikkasin chromea tehtävä palkista työpöydältä kuitenkin toimii mutta kaikki kirjanmerkit ovat hävinneet.\nKysyjä: _Johny_, 18.10.2011 14:12\nSama kävi itsellänikin. Chromehan päivittää itseään aina sen kummemmin mitään kertomatta ja tää liittyy nyt ilmeisesti uusimpaan versioon. Ilmoitus tuli siis siitä, että Chrome on poistanut kaikki käyttäjätileihin asennetut Chrome -versiot ja korvannut ne yhdellä koko tietokoneen kattavalla asennuksella.\nKäyttäjätilikohtainen asennushan tekee sen, että jos koneessa on vaikka kuusi käyttäjätiliä ja kaikille on erikseen asennettu Chrome, vievät kaikki 6 eri asennusta turhaan levytilaa.\nKirjanmerkkien katoamiseen en osaa auttaa, käytän tuota Chromen sisäistä kirjanmerkkien synkronointia gmail -tunnukseni kanssa, jolloin samat kirjanmerkit, selaushistoria, jne ovat käytössä kaikilla käyttämilläni koneilla.\nChromen kirjanmerkit kyllä pitäisi löytyä hakemistosta\nja sieltä se Bookmarks -tiedosto.\nChrome myös, jostain syystä, piilotti kirjanmerkkipalkin, kenties ongelma on siinä eivätkä kirjanmerkkisi oikeasti olekaan kadonneet? Tsekkaa "jakoavaimen" takaa -> Kirjanmerkit -> Näytä aina kirjanmerkkipalkki tms (mitä se nyt sumeksi onkaan..).\nmitä vittua tostakin otti selvää ,kaikki vastaukset täällä näsäviisaitten laukomia


Kahdelle tuomio kesätyöntekijän kuolemasta Lammilla – Hämeen Sanomat\nKahdelle tuomio kesätyöntekijän kuolemasta Lammilla\n11.10.2005 00:00 Päivitetty 14.6.2018 20:33\nHämeenlinnan käräjäoikeus on tuominnut sakkoihin Patria-Rakennuksen vastaavan työnjohtajan ja Lammin Betonin tuotantopäällikön työturvallisuusrikoksesta ja kuolemantuottamuksesta. 21-vuotias kesätyöntekijä menehtyi rakennustyömaalla Lammilla heinäkuussa 2003.\nNuori mies oli ajanut trukilla peruuttaessaan suojaamattomaan vajaan metrin syvyiseen kaivantoon. Trukki oli alkanut kaatua, jolloin mies oli hypännyt trukista ulos. Mies kuitenkin jäi trukin alle alavartalostaan puristuksiin, minkä seurauksena hän sai surmansa.\nOikeuden päätöksen mukaan rakennusliikkeen työnjohtaja oli rikkonut työturvallisuusmääräyksiä ja hänet tuomittiin 60 päiväsakkoon eli 1 440 euron sakkoihin. Myös betonifirman tuotantopäällikkö oli rikkonut työturvallisuusmääräyksiä ja hänet tuomittiin 50 päiväsakkoon eli 2 550 euron sakkoihin.\nPojan omaisilla ei asianomistajina ollut vaatimuksia oikeudessa.\nKihlakunnansyyttäjä vaati, että molemmat yritykset olisi tuomittu yhteisösakkoon, mutta oikeus hylkäsi kansliapäätöksellään syyttäjän vaatimuksen. (HäSa)\nVenäjän uhkaan heränneen Ruotsin puolustusvoimat julkaisi suunnitelmansa ensi vuosikymmenelle. Ruotsi pyrkii siihen, että se kykenee toteuttamaan mahdolliset...\nLinnan juhlien vanhin vieras on 103-vuotias Saima Kukko Merikarvialta Satakunnasta\nNainen ajoi pakettiautolla vahvassa humalassa Janakkalassa 8.12.2019\nRadiodokumentin karu paljastus: Kun suomalainen vanhenee ulkomailla, hän on pitkälti oman onnensa nojassa 8.12.2019


Ruokailuelämykset Regentillä | Risteilykeskus\nRegent Seven Seas Cruisesin risteilyillä valitset itse, milloin, kenen kanssa ja missä ruokailet. Päätöksenteko on haluttu jättää täysin sinulle, jotta risteilykokemuksestasi muotoutuisi juuri sinun näköisesi. Kenties haluat tilata illallisen huonepalvelusta omalle parvekkeellesi? Tai ehkäpä lähdet mieluummin kokeilemaan yhtä aluksen erikoisravintoloista?\nRisteilyaluksilla on 4–6 ravintolaa, joista voit valita itsellesi joka ilta mieluisimman. Erikoisravintoloihin tulee tehdä pöytävaraus. Matkustajille taataan pääsy jokaiseen risteilyaluksen ravintolaan ainakin kerran risteilyn aikana.\nErikoisravintola Prime 7 on tyylikäs pihviravintola modernilla twistillä. Ryhdikkäät nahkatuolit, puiset yksityiskohdat ja elegantit aterimet luovat ravintolaan intiimin tunnelman. Ravintolaa tarjoilee sellaisia klassikkoaterioita kuin rapukakkuja, tartarpihvejä ja simpukkakeittoa. USDA Prime -tasoista naudanlihaa tarjoillaan Prime New York Stripin, Porterhouse Steakin ja Filet Mignonin muodossa. Tarjolla on myös Alaskan kuningasrapua ja merianturaa. Ravintolaan tulee tehdä pöytävaraus.\nTunnelmallinen Compass Rose on risteilyalusten suurin ravintola, jossa voi nauttia runsaita aamiaisia, kevyitä lounaita ja herkullisia illallisia. Compass Rosessa on tarjolla eurooppalaisia herkkuja, maistuvia kasvisruokia ja ravitsevia Canyon Ranch SpaClub -erikoisuuksia. Voit pyytää päätarjoilijaa ohjaamaan sinut kahden hengen pöytään tai jakaa halutessasi pöydän uusien ystäviesi kanssa.\nSignatures on autenttinen ranskalainen ravintola, joka pystyy kilpailemaan korkeatasoisella ruoallaan jopa hienojen pariisilaisten ravintoloiden kanssa. Ravintolassa tarjoillaan ranskalaisia klassikkoja, kuten Quiche au Roquefort ja Terrine de Foie Gras. Pääruoaksi on muun muassa lammasta ja ankanrintaa – tietenkin erinomaisen vuosikertaviinin rinnalla. Ravintola löytyy Seven Seas Voyagerilta ja Seven Seas Marinerilta. Ravintolaan tulee tehdä pöytävaraus.\nLa Veranda on rento buffetravintola, josta saa aamiaista ja lounasta. Ravintolassa on usein tarjolla satamakohteiden paikallisia herkkuja ja erinomaista pitsaa. La Verandassa voit ruokailla sisätiloissa tai nauttia raikkaasta ulkoilmasta katetulla kansialueella.\nChartreuse on tyylikäs bistroravintola, jossa tarjoillaan ranskalaisen keittiön parhaimmistoa. Herkullisten fine dining -tyylisten aterioiden valmistuksessa on käytetty sekä klassisia että moderneja menetelmiä. Tunnelmallisen ravintolan kaikista pöydistä on upeat näkymät merelle. Chartreuse on auki satamapäivinä lounasaikaan ja joka päivä iltaisin. Ravintola löytyy vain Seven Seas Explorerilta, ja siihen tulee tehdä pöytävaraus.\nJoka ilta La Veranda muuttaa muotoaan intiimiksi illallisravintolaksi. Sette Mari at La Verandassa tarjoillaan autenttista italialaista ruokaa: herkullisia antipasteja ja erinomaisia pasta-annoksia – unohtamatta tietenkään viinejä. Kokit loihtivat annoksia vain tuoreista, korkealaatuisista raaka-aineista. Ravintola on auki vain iltaisin.\nAasialainen fuusioravintola, Pacific Rim, ihastuttaa rauhallisella tunnelmallaan ja herkullisella ruoallaan. Kauniisti sisustetusta ravintolasta on upeat näkymät merelle. Ruokalistalta löytyy muun muassa korealaisia, thaimaalaisia ja kiinalaisia herkkuja. Ravinto löytyy vain Seven Seas Explorerilta, ja siihen tulee tehdä pöytävaraus.\nRennossa ulkoilmaravintolassa voi käydä lounaalla vaikkapa auringonoton välissä. Allasravintolan ruokalistalla on muun muassa hampurilaisia, grillattuja mereneläviä, voileipiä ja tuoreita salaatteja. Jälkiruoaksi voit valita vaikkapa pirtelön tai jäätelön.


Seuraan silloin tällöin Iholla-sarjaa. Se tulee normaalisti arkisin niin myöhään, että olen silloin jo peiton alla. Tänään oli poikkeus, kun onhan huomenna pyhä. Sunnuntaina tulee uusinnat hyvin putkeen..\nEn ensin ymmärtänyt koko ohjelmaa. Kuulin siitä vaihtelevia mielipiteitä ja pari kertaa katsoin. En päässyt ihan mukaan. Mitä useammin olen sitä nähnyt ja "naiset" tulleet tutuimmaksi olen jäämässä koukkuun. Voi kyllä sanoa, että naiset ohjelmassa ovat tosi rohkeita. He avaavat sielunsa ja mielensä katselijoille. Se on kuitenkin niin eri, kun vaikka kirjoitella blogissa elämästään. Jotenkin sitä tosissaan pääsee lähelle -iholle- videoinnin kautta.\nKivan jutun sarjasta tekee sen, että siinä naiset niin eri elämäntilanteista ja eri ikäisiä. Monien elämä saa pohtimaan omaa elämääni. Erityisesti tänään minua kosketti ihmisen yksinäisyys. Se tunne kun mikään ei tunnu miltään. Hajoaa palasiksi. Tuntee tyhjyyttä. Jokin aika sitten jossain tutkimuksessa todettiin, että suomalaisista jo joka neljäs kokee yksinäisyyttä. Se on niin huolestuttava. Karua. Synkkää. Ei ihmisen ole hyvä olla yksin. Tässä maassa on enemmän yksinäisiä -sinkkuja- kuin koskaan aikaisemmin. Mistä se mahtaa johtua? Luoko yhteiskunta ja ympäristö liikaa paineita?\nJos voisin auttaa, niin yhdistäisin kaikki ihmiset niin että jokaisella olisi joku jonka kanssa olla ja iloita. Tällaiset asiat saavat miettimään ja tutkimaan omaa elämää. Tänään voin sanoa, että elämästäni ei puutu mitään, elämässäni on kaikkea. Olen niin onnellinen kuin voin olla. Kiitollinen. Tyytyväinen kaikkeen siihen mitä minulla on ja mitä tulen saamaan.\nNäin vakavaa pohdintaa joskus :)\nOikeen mukavaa helatorstaita kaikille! Olkaa onnellisia. Ja nauttikaa te joille luvattu hellettä, meille luvattu sadetta!


4/20: Osakesijoittamisesta on tehty harvojen salatiedettä - 80+ päivässä osakesijoittajaksi\n1 Loyda helmet - blogiin liittyvan kirjan sivusto80+ PörssihakemistoAktieideer-blogiArvosijoittajan tie -blogiBalancen Lista ja analyysitHoldaajasijoittajan blogiKauppalehden MenestyjätKauppalehden Oma RahaKauppalehden Oma Raha -blogiKauppalehden blogitKauppalehden yrityshakuLaimea silli -blogiLaiska sijoittaja -blogiMiljonaariksi.com -blogiNordnetblogiOsakesäästäjätOsakesaastajan sijoitusblogiOsinkopuu-blogiPörssisäätiöPhoebus-blogiPiksuRandom Walker -blogiSijoittaja.fiSijoitus.orgTal. riippumattomuus -blogiTero Luoman blogiValistunut SijoittajaVanhanaikainen -blogiWarren Fyffet -blogiWyatt Earp -blogi\t4/20: Osakesijoittamisesta on tehty harvojen salatiedettä\n18.10.2007 - 09:39 | Henri Elo | Sijoittaminen Piensijoittajan elämän heikentymisen lyhyt historia, osa 4/20\nSijoitustietoa on a) liian vähän ja b) se jakautuu liian epätasaisesti. Jos elämme puhtaassa sijoitustuotteiden markkinointiyhteiskunnassa, sijoittaja alkaa vieraantua osaketuoton alkulähteiltä. Omistajuus alkaa vieraantua omistajilta.\nVarsinkin suoran, omatoimisen osakesijoittamisen markkinointi ja helpoksi tekeminen on jäänyt tyystin paitsioon. Se on ehkä vakavin asia, joka eläkepommin torjumisessa on jätetty tekemättä.\nMitä useampi kansalainen osaa sijoittaa varansa järkevästi ja tuottavasti, sitä enemmän yhteiskunnan tukimuodoissa voidaan painottaa myös vähempiosaisten eläketurvaa. Niin kauan kuin 99 prosenttia sijoitustiedosta on jonkun muun kuin sijoittajan omaa liiketoimintaa, niin kauan meille ei yksinkertaisesti synny riittävän laajaa ja osaavaa sijoituskulttuuria. Montako työryhmää meillä on tätä varten perustettu – ja seminaaria järjestetty? Ei kovin monta.\nVaikka rahastojen ja eläkesäästämisen markkinointi on tärkeää, se ei vain yksinkertaisesti riitä. Aktiivisella piensijoittajalla tulee olla nykyistä paremmat eväät vaurastumiseen. Se on lopulta kaikkien etu.\nOsakesijoittamisen perusasiat ovat onneksi melko yksinkertaisia, kerrattakoon ne vielä:\nrakenna salkun perusrunko yhtiöistä, jotka maksavat säännöllistä osinkoa\nmuista hajauttaa sekä ajallisesti että toimialojen ja sijoitusmuotojen välillä (osake, korko, asunto jne.)\nmuista, että pörssissä voi tulla välivuosia, jolloin kurssit ovat laskusuunnassa\nmuista myös, että yritystoiminnassa pääoman tuotto on vuodesta toiseen (vaikeimpia lamavuosia lukuun ottamatta) melko vakaata ja samalla yritykset kasvavat, ja juuri tähän arvonlisään osakkeiden ylivertainen tuotto perustuu\njos olet harrastelija, muista olla kärsivällinen ja vältä turhaa sähläystä, koska se lisää veroja ja kustannuksia.\nSijoitusmaailman kehittyminen eräänlaiseksi salatieteeksi on pitkän tien tulos. Siihen ovat vaikuttaneet sijoitusmuotojen ja termistön jatkuva uudistuminen, avaimet käteen -tyyppinen markkinointi sekä erinäiset pomput pörssissä ja kokonaistaloudessa. Sijoittaja on oikeasti aivan pihalla. Meillä ei ole ainakaan vielä riittävän helppotajuisia välineitä analysoida ja ymmärtää omaa sijoittamista. Osakesijoittaminen voidaan nähdä aikamatkana, jonka etappeja ovat: sijoituspäätös, rahan liike ja lisääntyminen kohteessa, arvonnousu ja osinko sijoittajalle, verot ja kustannukset.\nSuurin syy vallitsevaan asiantilaan on se, että rahasta ei haluta tai kehdata puhua. Ainoat paikat, jossa siitä uskalletaan puhua, ovat ne vihoviimeiset viisastenkammarit, joista ääni kantautuu pahimmillaan koko yhteiskunnan kilpailukykyä vahingoittavasti. Politiikka ja työmarkkinaneuvottelut.\nTämä 20-osainen blogisarja jatkuu maanantaina. (seuraava osa: Anne aktiivi on arvokkaampi kuin Pasi passiivi)\t8 kommenttia\nei poliitikko\tkirjoitti 18.10.2007 - 10:18\nSanoisin että salatiede-jutussa monella analyytikolla on lusikkansa sopassa,koska sijoittamisen aloittaminen on helppoa:Määrität kuinka suurta osaa haluaa pitää osakemarkkinoilla,esim 40% sitten ostaa hajutetusti puolella,tai 1/3 osalla nyt(aikahajautus) lisää myöhemmin,jos ei pysty ostaa eri toimialoilta 10-12 niin hyvä rahasto(morningstar) on ok.Usko markkinoihin, ne on fiksummat kun moni luulee! You cannot beat the market,kuten Hankenin professori Liljeblom sanoi jo 10 v sitten..\nMonet analyytikot luulee tietävänsä niin paljon (jota muka ei ole hinnoiteltu),olen vuosien saatossa lukenu monta hienoa analyysiä ja jälkeenpäin nauranu kun kurssi on menny ihan toiseen suuntaan,kas kun negatiivistä niin harvoin kirjoitetaan..tätäkin on tutkittu\nKaikkein hauskinta on välillä lukea 30-kymppisen analyytikon "opastavan" yli 5-kymppistä yritysjohtajaa miten firma pitää hoitaa..\tMax Honkanen\tkirjoitti 18.10.2007 - 12:29\nOlen asiasta aivan toista mieltä: tietoa on liiankin kanssa, joten sen hyödyntäminen voi olla vaikeaa. Olen kehittänyt pörssianalyysiohjelman (www.ssdticker.com), joka analysoi\npörssin kaikki osakkeet ja rankkaa ne sen mukaan oletko treidari, sijoittaja vai osake-säästäjä. Kun puhun asiasta suomalaisille, vastaus on: tuo ei toimi. Kun kehotan kokeilemaan ilmaiseksi, vastaus on: en tuhlaa aikaa sellaiseen. Kun puhun asiasta täällä Lontoossa, vastaus on: koska LSE on valmis jotta voin ostaa lisenssin ja kokeilla. Vika on suomalaisten jääräpäisissä asenteissa, helmiä ei kannata heittää sioille.\tAnteri\tkirjoitti 18.10.2007 - 15:20\n"Suurin syy vallitsevaan asiantilaan on se, että rahasta ei haluta tai kehdata puhua. Ainoat paikat, jossa siitä uskalletaan puhua, ovat ne vihoviimeiset viisastenkammarit, joista ääni kantautuu pahimmillaan koko yhteiskunnan kilpailukykyä vahingoittavasti. Politiikka ja työmarkkinaneuvottelut."\nEn nyt nimittäisi politiikan ja työmarkkinoiden vääntöjä rahasta "viisastenkammereiksi" ollenkaan, ei edes "vihoviimeisiksi". Enkä edes usko, että rahasta puhumisen häpeileminen olisi "suurin syy" osakesäästämisen vierastamiseen valistuneen kansanosan piirissä. Kyllä suurin syy on tappioiden pelko, niihin liittyvä julkinen häpeä. Tappioiden hehkuttamisessa media on mestari. Kaikki osakemarkkinoista kiinnostuneet koettavat välttää leimautumista luuseriksi - ja menettävät tämän pelokkuuden takia tarjolla olevia tuottoja. Tämä menetys ei kuitenkaan näy missään, ihminen ei muka menetä mitään kun ei tee mitään.\tLauri Nousiainen\tkirjoitti 18.10.2007 - 15:46\nSamaa mieltä Maxin kanssa: ongelma ei ole se, etteikö tietoa olisi tarpeeksi, vaan se, että sitä on saatavilla niin paljon, että sitä on jo aika hankalaa hyödyntää, jollei osaa karsia suurinta osaa irrelevantista tiedosta pois päätöksentekoa häiritsemästä. Tietoa tulee koko ajan vain lisää samalla, kun kyky käsitellä sitä ei tunnu juuri paranevan.\nIhan oikeastiko pitäisi sijoituskulttuuria kehittämään perustaa työryhmiä ja seminaareja ja virastoja?\tHenri Elo\tkirjoitti 18.10.2007 - 15:53\nSuoran osakesijoittamisen tietotaito joka miehen ja naisen näkövinkkelistä on äärimmäisen tärkeää. Sitä varten todellakin pitäisi tehdä hartiavoimin töitä. Jos emme sitä ymmärrä, on turha kysyä muutamien vuosien ja vuosikymmenten päästä, miksi eläkepommia ei purettu sieltä, mistä sitä on helpoin lähteä purkamaan.\nSeminaareilla ja varsinkaan virastoilla ei ole niin väliä. Väliä on vain asenteella ja sillä, että tietoa vaurastumiseen on riittävästi tarjolla ja että osaisimme erottaa jyvät eli oikean tiedon akanoista. Asiat ovat loppujen lopuksi melko yksinkertaisia, koska voiton kuitenkin tekee joku muu - nimittäin sijoituskohteena oleva yritys.\nSamalla on tärkeää, että verotusolosuhteet olisivat tasapuoliset sijoitusmuotojen välillä. Nythän tilanne on kaikkea muuta. Asia tullaan havainnollistamaan jäljempänä.\nKiitos hyvistä kommenteista!\tKartsa\tkirjoitti 18.10.2007 - 16:06\nPankkien nykyinen markkinointikoneisto on tehnyt osakesijoittamisesta salatiedettä "tavallisille matti meikäläisille". Kun aloittelin omaa sijoitusammattilaisen uraa 80-luvulla pankit markkinoivat osakesijoittamista ja elivät noin 2% välityspalkkioilla. Nyt ei pankit juuri välityspalkkioilla elä, vaan haluavat "paketoida tuotteensa" monimutkaisiksi härveleiksi (pääomaturvatut lainat, rahastot tai rahastojen rahastot jne.), joiden ainoa tarkoitus tuntuu olevan palkkiorakenteen piilottaminen niin, että kuluttaja ei lopullista pankille maksettavaa palkkiota nää tai edes tiedä!\nTuotteena esim. ETF:t ovat kustannustehokkaita ja helppoja, mutta ei niitä pankit myy muuta kuin usean keskustelun jälkeen (vaikka tuote on verrattavissa ulkomaisissa pörsseissä treidattavaan osakkeeseen). Pankit jarruttavat ko. tuotteiden markkinoille tuloa, sillä hallinnointi ym. kustannus näissä tuotteissa on vain murto-osa rahastojen kustannuksesta ja hajautus tuotteissa on paras mahdollinen.\nLopulta sijoittaminen ON helvetin yksinkertaista ja pitkäjänteistä puuhaa. Markkinat osaavat kyllä hinnoitella tuotteet (varsinkin likvidit sellaiset) ja kaikki tieto valuu markinoille eikä "ilmaisia lounaita" ole. Tästä syystä ainoastaan pitkäaikainen tasapainoinen omatoiminen sijoittaminen on tuottavaa, jossa salkku rakennetaan ihan perusoppien mukaisesti eikä turhaa osake tms. spekulaatiota harrasteta.\tLiisa Kauhanen\tkirjoitti 18.10.2007 - 20:14\nOn todella vaikea päästä alkuun sijoitusmarkkinoilla, kun ei osaa oikein selittää, mitä haluaa ja miten pääsisi pienellä pääomalla alkuun?\nT. Liisa\tHenri Elo\tkirjoitti 19.10.2007 - 12:43\nJos on pieni pääoma, niin yksi järkevä tapa aloittaa sijoittaminen on ostaa vaikka joka kuukausi sijoitusrahastoa. Tällöin voi tehdä esimerkiksi jatkuvan rahastosäästösopimuksen. On erittäin tärkeä huolehtia, ettet maksa kuluina liikaa (esim. yli 1 % merkintäpalkkio ja yli 1,5 % hallinnointipalkkio ovat mielestäni aika korkeita Suomeen ja Eurooppaan sijoittavissa rahastoissa).\nTutustu vaikkapa oman pankin rahastoihin ja katso, mihin yhtiöihin ne ovat sijoittaneet. Rahastojen perustyypit ovat: - korkorahasto, muistuttaa luonteeltaan korkosijoitusta ja on vakaa\n- yhdistelmärahasto, sijoittaa sekä osakkeisiin että korkopapereihin\n- osakerahasto, tuotto vaihtelee mutta on pitkällä aikavälillä korkeampi kuin edellisissä\nSijoittaminen on paljon mielenkiintoisempaa ja kehittävämpää, kun rahastosijoituksissakin seuraa sitä, missä firmoissa oma raha oikeasti on kiinni. Tuotto saa osake- ja osakerahastosijoituksissa alkunsa yrityksen tuottavasta liiketoiminnasta.\nRahastot tekevät kuukausittain katsauksen, jossa ne erittelevät kehityksen, isoimmat sijoitukset ja kuvaavat muutamalla sanalla markkinatilannetta. Kun kehityt ja alat tuntea osakemarkkinoiden peruslainalaisuudet, tee myös suoria osakesijoituksia, koska näin säästät kuluissa, jotka kumuloituvat (korkoa korolle) pitkässä juoksussa.\nLue yksi tai muutama hyvä sijoituskirja tai käy ajatuksella alusta saakka läpi esim. tämä "80+ päivässä osakesijoittajaksi" -blogi. Ei vie monta päivää ja voi olla henkisen pääoman sijoituksena tuottoisa. Seuraa myös muita hyviä sijoitusblogeja, esim. KL:n blogit (Vanhanaikainen, Miljonääriksi ennen 40 jne.), Phoebus-blogi (www.seligson.fi), Tomi Salon blogi Taloussanomista ja Karo Hämäläisen palsta Arvopaperista. Tietoa kyllä löytyy.\tKommentoi


Taustamusiikki luo ravintolaan tunnelmaa – ja kasvattaa myyntiä | Musiikkiluvat\nEtusivu Taustamusiikki luo ravintolaan tunnelmaa – ja kasvattaa myyntiä\nTaustamusiikki luo ravintolaan tunnelmaa – ja kasvattaa myyntiä\nRavintolan sisustus, ruokalistat, valaistus, materiaalit ja värit pyrkivät kaikki osaltaan muodostamaan erinomaisen asiakaskokemuksen ja tuomaan brändin eloon.\nKaikista aisteista nopeimmin reagoimme kuitenkin kuuloaistilla. Se on aisti, joka tavoittaa aivomme ensimmäisenä. Kuuloaistimme myös ohjaa valintojamme joka hetki, tiedostamme sitä tai emme.\nMiksi siis jättäisit ravintolasi äänimaailman huomiotta?\nTutkimukset osoittavat aukottomasti, että taustamusiikilla on monenlaisia vaikutuksia ravintoloiden asiakkaisiin:\nAsiakkaat ostavat enemmän.\nAsiakkaat palaavat todennäköisemmin.\nAsiakkaat muistavat ravintolan ja puhuvat siitä myös muille.\nTaustamusiikin avulla voi myös ohjailla asiakkaiden käytöstä ilman, että se häiritsee heidän ateriaansa; hidas, raukea musiikki saa asiakkaat viettämään ravintolassa enemmän aikaa, kun taas nopeatempoinen musiikki puolestaan tarpeen tullen vauhdittaa asiakaskiertoa.\nMiten taustamusiikki saa asiakkaat ja työntekijät viihtymään?\nKun asiakas astuu ravintolaan sisälle, hän reagoi siihen miltä ravintola näyttää, ehkä siihenkin tuoksuuko paikassa herkullinen ruoka. Mutta hän reagoi myös siihen, miltä tila kuulostaa:\nTaustamusiikki toivottaa asiakkaat peremmälle, mutta saa heidät myös viihtymään pitempään.\nTaustamusiikki on yksi asiakastyytyväisyyden elementti yhdessä maistuvan ruuan ja hyvän palvelun kanssa. Asiakkaat palaavat todennäköisemmin ja suosittelevat ravintolaa entistä helpommin muillekin, mikäli kokonaisuus on tarkkaan mietitty musiikkia myöten.\nJos miellyttävän taustamusiikin sijaan kuuluu ainoastaan työnteon ja keskustelun äänet, syntyy helposti kokemus hälyisästä ja levottomasta tilasta. Taustamusiikki siis verhoaa keittiön ja muiden ruokailijoiden äänet ja antaa asiakkaille rauhan nauttia ateriasta, oli kyseessä sitten lounasravintola, työmaaruokala tai illallisravintola.\nTaustamusiikki vaikuttaa positiivisesti myös ravintolan työntekijöihin; työpaikalla soiva musiikki edistää mukavaa työympäristöä sekä saa työntekijät tuntemaan olonsa hyväksi. Hyväksi koettu työympäristö edistää myös työntekijöiden työtehoa.\nMiten taustamusiikki voi kasvattaa ravintolan myyntiä?\nTaustamusiikin hyöty ei ole ainoastaan se, että se tehostaa brändiäsi ja saa asiakkaasi viihtymään ravintolassa ja muistamaan sen. Asiakkaat tekevät taustamusiikin siivittäminä myös enemmän ostoksia. Tutkimuksessa muun muassa havaittiin, että onnistunut ja brändinmukainen taustamusiikkivalinta sai asiakkaat ostamaan enemmän lisukkeita ja juomia ja muun muassa jälkiruokien myynti kasvoi 15 %. Mitä siis kannattaa huomioida taustamusiikkivalintoja tehdessä?\nTaustamusiikin vaikutus on tehokkain, kun se sopii ravintolan brändiin. Hienostuneen fine dining -elämyksen taustamusiikiksi ei siis kannata valita metallimusiikkia, eikä pikaruokalassa perinteisesti soiteta klassista musiikkia.\nMusiikkityyli vaikuttaa myös siihen, miten avokätisesti asiakkaasi käyttävät rahaa. Australialaisen tutkimuksen mukaan jazz ja klassinen musiikki luovat vaikutelman hienommasta paikasta, joka puolestaan saa asiakkaat käyttämään enemmän rahaa. Myös pop-musiikki toimii huomattavasti hiljaisuutta ja niin sanottua hissimusiikkia paremmin. Mutta älä unohda, että kaikki lähtee kuitenkin liikkeelle ravintolasi brändistä.\nTaustamusiikki vaikuttaa asiakkaiden valintoihin. Jos haluat esimerkiksi houkutella asiakkaat tilaamaan tapaksia, kannattaa soittaa espanjalaista musiikkia. Ranskalainen musiikki saattaa puolestaan saada asiakkaat valitsemaan ranskalaisia viinejä, testaa vaikka itse!\nTaustamusiikki, joka on sekoitus tunnettuja hittejä ja vähemmän tunnettuja kappaleita toimii parhaiten: näin koostettu taustamusiikki lisäsi myyntiä lähes viidellä prosentilla verrattuna tilanteeseen, jossa musiikkia ei soiteta lainkaan. Yhdistele siis asiakkaidesi tuntemia kappaleita soittolistoillesi.\nMusiikin tempo vaikuttaa siihen, kuinka kauan asiakkaat oleilevat ravintolassa. Ruuhka-aikaan kannattaa siis hyödyntää nopeatempoista musiikkia ja hiljaisina hetkinä valita raukeampaa taustamusiikkia, sillä musiikin tempo vaikuttaa asiakaskierron nopeuteen.\nMiten hyödyt musiikkiluvasta?\nMusiikkiluvasta maksamalla saat käyttöösi rajattoman määrän tunnettua, laadukasta musiikkia, joten löydät taatusti juuri omaan ravintolaasi sopivaa soitettavaa, josta niin henkilökuntasi kuin asiakkaasikin pitävät.\nVoit luoda monipuolisia soittolistoja, joten asiakkaat ja työntekijät eivät kyllästy toistuvaan musiikkiin.\nMusiikkilupa mahdollistaa musiikin soittamisen mistä tahansa lähteestä.\nAsiakkaat arvostavat sitä, että panostat heidän viihtyvyyteen myös laadukkaan musiikin avulla. Hissimusiikin valitseminen saatetaan kokea asiakkaan aliarvioimisena. Tämän lisäksi asiakkaille on tärkeää, että musiikin tekijät saavat työstään asianmukaisen korvauksen. Vuonna 2011 tehdyssä tutkimuksessa 40 prosenttia vastaajista piti negatiivisena tekijänä sitä, että yritys ei ole hankkinut asianmukaisia lupia musiikin soittamiseen.\nMyös työntekijät nauttivat laadukkaasta, ammattimaisesti tuotetusta musiikista enemmän kuin niin sanotusta hissimusiikista, ja kokevat että laadukas musiikki on hyväksi sekä asiakassuhteille että työympäristölle (Handels Reports, 2018, Music In Stores: A Study into how Music Affects the Working Environment of Retail Employees ).\nSaat käyttöösi Musiikkilupien tarran, jolla näytät asiakaskunnallesi, että sinäkin toimit yhteiskuntavastuullisesti ja olet mukana huolehtimassa siitä, että musiikin tekijät ja esittäjät saavat työstään ansaitsemansa korvauksen.\nMitä taustamusiikki ravintolassa maksaa?\nTaustamusiikin hinta ravintolassa määräytyy asiakaspaikkojen lukumäärän mukaan. Hinnastosta voit laskea, mitä Musiikkilupa sinulle maksaisi. Huom. hintoihin lisätään kulloinkin voimassa oleva arvonlisävero.\nJos kaipaat apua ravintolasi taustamusiikkilupien kanssa, älä epäröi ottaa meihin yhteyttä. Asiantunteva asiakaspalvelumme on mielellään apunasi.\nJos taas kaipaat apua taustamusiikin suunnittelussa ja toteuttamisessa, jätä yhteydenottopyyntö myyntiimme ja myyntimme palaa sinulle asiaan. Löydämme verkostostamme varmasti myös sinun tarpeisiisi sopivan partnerin.\nJos kaikki on selvää, ja tarvitset ainoastaan taustamusiikkiluvan, valitse vain oikea lupa ja jatka verkkokauppaamme.


Rohkeasti rehellinen - uusi tietoisempi Sinä | WithKatri❤Mika\nThu, Apr 01 | Uusi-Eerolantie 76, 36120 Kangasala, Finland\nRohkeasti rehellinen - uusi tietoisempi Sinä\nKun olet linjassa todellisen itsesi kanssa, sinulla ei ole itseasiassa valintaa, olet yhteydessä rakkauteen ja toimit aina virtaavassa tilassa. On vain elämä ja se tapahtuu joka hetki korkeimman ohjauksessa. Kaikki muu on mielen sekamelskaa. Tärkein kysymys -mitä sinä todella haluat?\nApr 01, 6:00 PM – Apr 04, 3:00 PM\nUusi-Eerolantie 76, 36120 Kangasala, Finland\nTämä on retriitti sinulle, joka haluat todella olla radikaalisti rehellinen itsellesi, purkaa kaiken epätoden minäkuvastasi sekä löytää syvemmän yhteyden itseesi elävöittäen samalla itsetuntosi terveeksi.\nTulemme auttamaan sinua löytämään kaikki tarvitsemasi työkalut itsestäsi ja saatamme sinut ihanaan uuteen alkuun tämän viikonlopun aikana.\nTulet siis kirkastamaan sitä mikä jo olet. Tämä voi kuulostaa ehkä oudolta tai kenties jopa kliseeltä, mutta kun olet valmis riisumaan pois kaiken sen mitä et ole ja luomaan rehellisen suhteen kaikkeen siihen, mitä tällä hetkellä ylläpidät elämässäsi, voit kokea kuka todella olet.\nEtusijalla olet Sinä, Todellinen Sinä.\nSaat tutkia sisäisesti elämääsi sekä itseäsi ja samalla havaita kuinka itseasiassa et tällä hetkellä toimi elämässäsi niin kuin mitä sinun todella pitäisi toimia, jos kuuntelisit sydäntäsi.\nRohkeasti rehellinen. Syvälle totuuteen sydämesi kanssa. Uskaltaa tulla näkyväksi.\nMe kaikki olemme keränneet kaikenlaista moskaa itseemme elämämme aikana, ihan jokainen meistä., Tätä voidaan kutsua ihmisyyden sekä mielen psykologiseksi sekamelskaksi, miltä kukaan ei ole voinut välttyä.\nRetriitti on upea mahdollisuus sinulle puhdistua ja astua vapauttavaan tiedostamiseen sekä kokea yhteys todelliseen itseen.\nMiksi olet täällä? Mikä on sinulle tärkeää?\nMiten löytää tasapaino viisaudessa ja rakkaudessa sekä oppia kommunikoimaan itselle ja muille oma totuus?\nRetriitti mahdollistaa sydämesi & elämän kuuntelun hiljaisuudessa ja yhdessä muiden kanssa, muut ovat upeita peilejä rakkaudelle sinussa.\nKun olet linjassa todellisen itsesi kanssa, sinulla ei ole itseasiassa valintaa, olet yhteydessä rakkauteen ja toimit aina virtaavassa tilassa. On vain elämä ja se tapahtuu joka hetki korkeimman ohjauksessa. Kaikki muu on mielen sekamelskaa.\nTärkein kysymys -mitä sinä todella haluat?\nTotuus on että teet aina asioita, mitkä ovat sinulle tärkeitä. Uskallatko myöntää mikä sinulle oikeasti on tärkeää vai jatkatko valehtelua itsellesi?\nJos tietäisit kuolevasi kuukauden päästä, mitä tahtoisit tehdä ja kokea ennen sitä? Tämän kysymyksen myötä voit katsella sisäisyydestäsi nousevia toiveita ja unelmia. Mikset alkaisi elää niitä todeksi jo nyt? Mikä vielä estää sinua?\nTule purkamaan esteet ja valjastamaan tahtosi muutokseen, jota olet kaivannut.\nOlemme luoneet sinulle tämän ainutlaatuiseen retriittikokonaisuuden, koska sinä olet ainutlaatuinen ja ansaitset rakkautta enemmän kuin uskot.\nTule yksin, ystävän tai kumppanisi kera.\nOtamme mukaan voimassa olevien rajoitusten mukaisen määrän ihmisiä.\nMajoitus kauniissa, hermostoa & koko kehoa hoitavassa kodissamme. Viikonloppu sisältää aamiaisen sekä lounaan, muut syötävät osallistuja tuovat itse.\nViikonlopun aikana tarjolla antoisaa tietoisuustyöskentelyä ryhmän ja osallistujien lähtökohdista käsin. Nämä hetket ovat mahdollisuuksia mielen läpimurtamiseen, sekä havahtumiseen että syviin omakohtaisiin kokemuksiin Todellisesta Itsestä. Tulet mm.tietoiseksi omista sisäisistä motiiveista ja vaikuttimistasi. Autamme sinua näkemään erilaiset energeettiset siteet menneeseen, vapauttaen sinua läsnäoloon ja nykyhetkeen. Katsomme myös millaisia rooleja olet ottanut elämässäsi.\nIloa, rakkautta ja parantavaa äänihoitoa.\nKeholle tervehdyttävää liikettä ja uudistavaa hengitystä: Breathe & Release.\nSaunaa & avantoa sekä luonnossa virkistäytymistä.\nRetriitin hinta: sisältää majoituksen, aamiaisen ja lounaan sekä iltapalan että ohjelman 499€.\n👩❤👨 Mika ja Katri ovat intuitiivisia äänellä parantajia, energiahoitajia ja ennenkaikkea tietoisuuden aalloilla kulkijoita, virrattaen kirkkautta, selkeyttä ja rakkaudellista lähestymistapaa erilaisiin elämän haasteisiin ihmisenä. Heidän kykynsä ymmärtää jokaista kanssakulkijaa on koskettavaa. Jokainen kokee olevansa turvassa, kuin kotonaan heidän läsnäolossaan ja siinä upeassa tunnelmassa, jonka he retriiteilleen luovat.\nMika ja Katri lähestyvät ihmisenä kasvua, kipuilua voimaantumisen sekä Itsensä Oivaltamisen kautta. Kun ihminen havahtuu Todelliselle Itselle, kaikki menneisyyden parantuminen tapahtuu luonnostaan. Keho elävöityy, mieli kirkastuu ja tunnekeho on rauhallinen. Ajattelua ohjaa sydäntietoisuus. Monet ovat kuvanneet heitä valonkätilöiksi, sillä he auttavat ihmisiä syntymään omaksi Itsekseen, ainutlaatuisten lahjojen näkyväksi saattamiseen.


UUna: Teemakuun maisema 2\nLähettänyt UUna klo 9.51\nLiplatus 6. maaliskuuta 2016 klo 11.02\nTuo mieleen monenlaista mielikuvaa. Upea!\nTuntu että korkeammalta katselen vuoristo/rotko maisemaan.\nLaitoin HP Photosmart printterin muuan vuosi sitten.\nEn ole saanut värejä toimimaan mieluisesti valokuviin, niinpä olen käyttänyt vaan mustavalkoista tulostamista silloin kuin tekstiä tarvin paperille.\nUUna 6. maaliskuuta 2016 klo 11.05\nMinullakin on HP-tulostin, ei ihan halvimmasta päästä, mutta silti se ei nappaa paksua paperia, joka olisi printtivaihtoihin kiva. Myös värit ovat ihan erilaiset kuin näytölläni.\nSusuPetal 6. maaliskuuta 2016 klo 11.28\nMinulla ei ole edes ollut tulostinta vuosiin, joskus kaipaan, mutta useimmiten en.\nNestetussi toimii tässä hyvin. Olen itsekin aika koukuttunut tussiin tällä hetkellä, sen liikettä paperilla on niin ihana seurata, kuin myös vesivärien.\nUUna 6. maaliskuuta 2016 klo 17.00\nNestetussi on kyllä kiva materiaali etenkin karkealla paperilla.\nEsther Helmiä 6. maaliskuuta 2016 klo 11.51\nTässä selvästi mieli liikkuu luoden maisemaa ja se vasta upeaa onkin!\nHarmi jos jäät pois printtivaihdosta,!! Entä jos vaalennat,kirkastat värejä ennen tulostusta? Ja eihän se haittaa jos paperi ohut on,sillä sehän tulee taskuun suojaankin.Mieti nyt vielä! Ja onhan selvää että printti on eriasia kuin oikea maalaus, joten se saakin olla erilaisempikin!\nUUna 6. maaliskuuta 2016 klo 17.03\nMielikuvitus on hyvä apu katsomisessa :-)\nKyllä jään pois printtivaihdosta, minulla on niin paljon ongelmia siinä. Saat kyllä mitä olemme sopineet, vaikka kuvat eivät oikein hyviä olekaan.\nMaalaus on sitä mitä silmiensä edessä näkee, siksi jatkan sillä linjalla. Toivottavasti suostut vaihtamaan edelleen...\nEsther Helmiä 6. maaliskuuta 2016 klo 20.23\nTottakai suostun,se on selvää!! Mäkin yritän taas maalailla..\nUUna 7. maaliskuuta 2016 klo 11.07\nlepis 6. maaliskuuta 2016 klo 12.06\nIhana ajankohtaista maisemataidetta! Musta toimii tosi hyvin!\nMukavaa kuntoutusta! Nauti!\nUUna 6. maaliskuuta 2016 klo 17.04\nMusta on musta ja tehokas - ja minulle mieluinen.\nKiitos! En ole oikein kunnossa, joten nauttiminen taitaa jäädä vähiin, hyvä kun jaksan tehdä mitä ohjelmassa on.\nAina 6. maaliskuuta 2016 klo 12.41\nKukas se siellä paistelee makkaraa iltanuotiolla. Pääsisiköhän mukaaan? Jännä tunnelma.\nUUna 6. maaliskuuta 2016 klo 17.05\nHienosti nähty, tule mukaan vaan, nälkä onkin, kun yritän saada sokeriarvoja laskemaan. Ei kerrota että olen käynyt iltanuotiolla :-))\nsirkkis 6. maaliskuuta 2016 klo 13.22\nJännittäävä ja kunninkin tuli mieleeni metsän nuotiopiiri. Mukavaa kuntoutusta ♥\nUUna 6. maaliskuuta 2016 klo 17.06\nMinulle tuli kommentistasi mieleen partioleiri lapsena ja siellä nuotiopiiri. Laulettiin niin että metsä kaikui. Oli kyllä vähän lämpimämpää ja vihreämpää kuin tässä kuvassa.\nAsta Lylyoja 6. maaliskuuta 2016 klo 15.02\nTuolla liikkuu selvästi Surunauhani hahmoja, hieno työ\nUUna 6. maaliskuuta 2016 klo 17.07\nHienosti nähty, suuri kunnia minulle. Luin juuri tarinaasi. Kiitos!\nenkulin käsityöt 6. maaliskuuta 2016 klo 16.28\nKaunis. Kuin nuotion lämpö tuolla keskellä.\nUUna 6. maaliskuuta 2016 klo 17.08\nKiitos Enkuli! Vihreää kaipaisi ympärille, siis luonnossa, maalauksessa näin on parempi.\nJag på Ekholmen 6. maaliskuuta 2016 klo 21.12\nMolemmat ovat tosi kauniita! Hyvät värit.\nUUna 7. maaliskuuta 2016 klo 8.57\nKiitos! On aina jännittävää odottaa kuukauden teemaa. Nyt päästiin maisemaan.\nMillin 6. maaliskuuta 2016 klo 22.35\nMetsätonttuko se istuu puun oksalla :) Upea maisema!\nNyt alkaa omat vapaani, jos ehtisin minäkin mukaan maisemia tekemään.\nUUna 7. maaliskuuta 2016 klo 8.58\nJuu, se se on ilman muuta :-D\nJään mielenkiinnolla odottamaan, mitä syntyy. Osaat yhdistää upeasti erilaisia tekniikoita.\nSilkku 7. maaliskuuta 2016 klo 9.37\nKiva kuulla, että alat jo toipumaan. Tuo työ on ihan huippu, tykkään myös noista väreistä:)\nUUna 7. maaliskuuta 2016 klo 10.05\nKiitos Silkku! On tämä ihme tauti ollut, vieläkään eivät voimat ole entiset, mutta ei auta...\nBLOGitse 7. maaliskuuta 2016 klo 12.16\nOi nuotiopiiri...minäkin olin niiin partiolainen ja ahkera 'kipinä' vai mikä ihme oli nimi sille joka notskin sai sytyttää, en muista.\nTussi valuu myös täällä! :)\nUUna 7. maaliskuuta 2016 klo 12.38\nKiitos, jospa vielä muutaman maiseman ehtisin tehdä ennen lähtöä, ettei tarvitse ottaa "töitä" mukaan :-)\nMaahinen 8. maaliskuuta 2016 klo 19.55\nTäälläkin entinen partiolainen tunnistaa nuotion valon. Kaunis ja tunnelmallinen työ.\nPerspektiivi upea, kuin puun oksalla istuen saa tarkkailla leiriä :-)\nUUna 9. maaliskuuta 2016 klo 1.55\nPartiossa oppi monia taitoja, mm nuotion teon metsän risuista polttamatta koko metsää.\nJackie P Neal 10. maaliskuuta 2016 klo 19.53\nThis reminds me of a vintage Chines painting of the mountains- very serene~\nI do hope you are feeling better Uuna! take care,jackie\nHarakka 11. maaliskuuta 2016 klo 20.59\nNäen tässä aikaisen aamun,vuorilla, jossa aurionko nousee ja maalaa kauniita kuvioitaan vuoriin, metsiin..upea työ!


Seuraa Naiset Miehet MÄNTYLAHTI - 73110 Seuraa.mobi\nSeuraa - Naiset - Miehet - MÄNTYLAHTI\nHaen seuraa alueelta MÄNTYLAHTI\nPostinumeroni: 73110 >Vaihda\nNaiset MÄNTYLAHTI > Hae treffi-seuraa tästä!\nMiehet MÄNTYLAHTI > Hae treffi-seuraa tästä!\nLöydät nyt seuranhakijoita, miehiä tai naisia, kaupungista MÄNTYLAHTI.\nHae seksiseuranhakijoita kaupungista MÄNTYLAHTI.\nHae treffiseuraa kaupungista MÄNTYLAHTI.\nSeuraa tositarkoituksella MÄNTYLAHTI\nHae seuraa tositarkoituksella kaupungista MÄNTYLAHTI.\nMiehet ja naiset etsivät seuraa MÄNTYLAHTI


Mattilalta löydettiin steroideja | Yle Urheilu\nMattilalta löydettiin steroideja\nEntiseltä yleisurheiluvalmentajalta Kari Mattilalta heinäkuun 18. päivä Vantaalla takavarikoidut dopingaineet sisälsivät synteettisiä anabolisia steroideja ja niiden johdannaisia muutamia kymmeniä millilitroja ampulleina sekä noin 60 kappaletta tabletteina. Testosteronia oli ampulleina vajaat 30 millilitraa.\n16.8.2005 • Päivitetty 8.12.2009 12:23\nLisäksi Mattilalta takavarikoitiin vajaat 60 kapselia klomifeenia. Asia ilmenee Keskusrikospoliisin rikosteknisen laboratorion tiistaisesta lausunnosta.\nSuomen antidopingtoimikunnan lääketieteellisen johtajan Timo Seppälän arvion mukaan lihasmassan lisäystä tavoittelevalle ihmiselle kyseessä olevasta ainemäärästä olisi tarpeet noin vuoden käyttöön.\n- Näillä pärjää reilun puoli vuotta ja siihen tauko niskaan. Noin vuoden tavarat, riippuu kuinka paljon haluaa käyttää, Seppälä arvioi STT:lle puhelimitse.\n- Kilpaurheilija käyttää jonkun verran vähemmän, sillä (heillä) anabolisilla steroideilla pyritään lisäämään harjoituskestävyyttä. Annokset ovat huomattavasti pienemmät kuin mitä lihasmassan kasvattamisessa käytetään.\nSeppälä kuitenkin muistuttaa, että mikään ei estä esimerkiksi myymästä pieniä annoksia eteenpäin. Takavarikoitu klomifeeni on kuitenkin aine, jolla pyritään korjaamaan erityisesti anabolisten steroidien haittavaikutuksia.\n- Klomifeeni on antiestrogeeninen aine, jolla anabolisten steroidien käytön jälkeen pyritään estämään esimerkiksi aknea ja rintojen kasvua. Tämä viittaa siihen, että käytetään suurempiakin (määriä) aineita henkilölle, jolle voisi tulla näitä haittoja, Seppälä sanoo.\n- Lääketieteessä klomifeenia käytetään hedelmällisyyshoidossa sekä miehille että naisille, Seppälä lisää.\nDopingaineet löydettiin Mattilalta heinäkuussa kotietsinnässä. Mattila on kertonut poliisille, että aineet olivat hänen omaan käyttöönsä.\nKRP jatkaa asian tutkintaa.\nUrheiluMuu urheiluAnaboliset steroiditHormonitDopingTakavarikkoYleisurheiluvalmentajatTestosteroniArvet (Iho)Keskusrikospoliisi (KRP)LihaksetTaulutietokoneetSuomen antidopingtoimikunta (ADT)IhotauditAkneVantaa


Greenscape Organic: uutta tuoksuvaa luonnonkosmetiikkaa vartalolle - oi mutsi mutsi\nGreenscape Organic: uutta tuoksuvaa luonnonkosmetiikkaa vartalolle\nJuuri kun meinasin kirjoittaa, että luonnonkosmetiikkarintamalla ei oikein ole tapahtunut mitään maata mullistavaa, törmään sarjaan jos...\nJuuri kun meinasin kirjoittaa, että luonnonkosmetiikkarintamalla ei oikein ole tapahtunut mitään maata mullistavaa, törmään sarjaan josta en ollut koskaan kuullut ja joka vei jalkani alta heti ensi tutustumisella. Nuuhkaus kesällä kauppoihin rantautuvaa Greenscape Organicin tuoteperhettä ja olin myyty: nämä on ihania!\nJa nimenomaan nuuhkaus, sillä tämä sarja on kuin meille tuoksufriikeille tehty. Greenscape Organicilla on vain viittä erilaista tuotetta, mutta tuoksujen mukaan nimettyjä linjoja löytyy neljä. Yhteensä siis 20 erilaista putelia täynnä eteerisiä öljyjä ja luonnollisia raaka-aineita.\nPäätuoksuja sarjassa ovat ovat minttu & bergamontti, greippi & lime, ruusupelargonia sekä laventeli. Päätuoksujen lisäksi tuotteissa on sivutuoksuna monenlaista jännää: ylang ylangia, olibaanihartsia, mustapippuria, fenkolia ja karvasmantelia. Oma lempparini oli tottakai greippiä ja limeä sisältävä terrakotan värinen linja, mutta voisin kuvitella käyttäväni mintuntuoksuista suihkugeeliä aamuisin ja laventelia iltaisin ihan armomaterapeuttisten ominaisuuksien takia. Vain ruusupelargonia sai nyrpistämään nenääni, ei mun juttu sitten ollenkaan.\nMielenkiintoista sarjassa on, ettei tuotteita jaotella ihotyypin mukaisesti vaan nimenomaan tuoksujen mukaan. Toisaalta vartalonhoidossa ihotyypillä ei ole niin suurta merkitystä, mitä herkemmällä kasvoalueella ja on vain ihanaa, että nyt voi valita lempituotteensa käytännössä nenällään. Ja nenä edellä menijällä olikin melkoinen kiire päästä kokeilemaan näitä!\nEnsifiilikset testituotteista ovat lupaavat. Mitään ihonhoidollisesti maata mullistavaa ei näissä tuotteissa ole, vaan sarja luottaa perusraaka-aineisiin kuten luomukaritevoihin, luomukookokseen, luomu aloe veraan ja mehiläisvahaan. Tuoksupuolella aromaterapeuttiset raaka-aineet pääsevät kuitenkin oikeuksiinsa ja tuotteita on ihana käyttää. Erityismaininnan saa heti mukavan hienojakoinen mekaaninen vartalokuorinta sekä upeasti ihoon imeytyvä kosteusvoide. Myös vartalovoiteen koko 275ml on ihan nappivalinta. Ensifiiliksissä ainoan miinusmerkin teki suihkusaippuapullon kovuus, saippua on aika hankala saada pullosta pois ja joko pehmeämpi pullo tai pumpullinen korkki tekisi saippuasta helppokäyttöisemmän.\nGreenscape Organic on sertifioitu COSMOS organic-sertifikaatilla, jossa pakkausmerkintään kuuluu myös tuotteen luonnollisuusasteen ilmoittaminen. Näissä tuotteissa luonnollisuusaste on upeasti yli 98.5 kaikissa tuotteissa ja luomupitoisuuskin 72.64-90.80% tuotteesta riippuen. Greenscape Organicin tuotteet rantautuvat Suomeen heinäkuussa, jolloin niitä myy vain Stockmann. Elokuussa ne kuitenkin leviävät Sokoksen myötä ympäri Suomen.\nOlen ihan varma, että näihin tuotteisiin törmätään vielä vuoden vaihteessa vuoden 2016 parhaita kosmetiikkatuotteita muistellessa. Kun törmäätte näihin kesällä, kannattaa tuoksutella!\nAnnika 31. toukokuuta 2016 klo 23.03\nJee! Ajatus greippi limestä iski heti. En malta odottaa. :P


Valinnanvapaudella pääsee jo nyt yksityissairaalaan – Palvelun käyttöä vähentää sairaaloiden mustasukkaisuus - Suomenkuvalehti.fi\nValinnanvapaus vailla käyttöä\nSairaalaa vaihtavat vain harvat, sillä valinnanvapaudesta on tiedotettu niukasti. Osa lääkäreistä varjelee omaa reviiriään.\nTerveydenhuoltolaki on mahdollistanut valinnanvapauden perusterveydenhuollossa ja erikoissairaanhoidossa vuoden 2014 alusta saakka. Neljän vuoden aikana alle kymmenen prosenttia suomalaisista on hyödyntänyt lain tarjoamaa valinnanvapauden mahdollisuutta.\nVuosina 2014–2016 terveyskeskusta vaihtoi 8,0 prosenttia ja sairaalaa 7,7 prosenttia väestöstä. Asiaa on selvitetty Terveyden ja hyvinvoinnin laitoksen väestökyselyssä.\nTerveyskeskusten lisäksi potilaat voivat lain oikeuttamina valita myös mieleisensä sairaalan. Sairaanhoitopiirien rajat joustavat, jos potilaat niin haluavat. Terveydenhuoltolakiin kirjattu valinnanvapaus mahdollistaa hoitopaikan vapaan valinnan mistä tahansa Suomen noin kolmestakymmenestä julkisesta sairaalasta.\nlääkärit, sairaalat, sote-uudistus, valinnanvapaus


Nyt on aika lahjoittaa - Leo Stranius\n– Amnesty 15 e/kk\n– Animalia 30 e/kk\n– Greenpeace 30 e/kk\n– Maan ystävät 30 e/kk\n– Oikeutta Eläimille 35e/kk\n– Punainen Risti 10 e/kk\n– Suomen luonnonsuojeluliitto 15 e/kk\n– Unicef 10e/kk\n– WWF 15 e/kk\nYhteensä 190 e/kk eli lähes 10 prosenttia käteen jäävästä kuukausipalkastani. Olen yrittänyt painottaa lahjoituksiani niin, että ensisijaisesti tuen niitä kaikkein hiljaisimpia ääniä, jotka eivät ilman etujärjestöjä kykene muuten omasta puolestaan puhumaan. Yhteiskunnan mitta kun on se, miten kohtelemme kaikkein heikko-osaisimpia.\nYllä oleva lista jakaantuu seuraavasti:\n– Luonnon- ja ympäristönsuojelu: 90 e/kk\n– Eläinten oikeudet ja hyvinvointi 65 e/kk\n– Ihmisoikeudet 35 e/kk.\nSamalla kuulin Greenpeacen lahjoittajapalvelusta, että olen tukenut järjestöä vuodesta 1996 lähtien. Greenpeace taitaakin olla ensimmäinen ympäristötoimija jota aikanaan aloin tukea rahallisesti.\nNäiden lisäksi maksan lukemattomien muiden kansalaisjärjestöjen jäsenmaksuja sekä teen satunnaisia lahjoituksia eri toimijoille.\nKiitos kaikille upeille järjestöille hienosta työstä!\nIhmiset hukkaavat järjestöissä aikaansa, kun eduskunnassa kukaan ei edusta heidän asiaansa puheista huolimatta. Kaikki Suomessa tehtävä ilmastotyö menee hukkaan, kun Kaidi saa ilman kritiikkiä rakentaa osin veronmaksajien tukemana valtavan tehtaansa. Saa aika moni syödä puuronsa kylmänä, että se kompensoi 1,3 miljoonaa tonnia hiilidioksidia. Mistä ihmeestä on tullut tällainen käsitys hyvästä vihreästä hiilidioksidista ja pahasta mustasta – ihan kuin ilmakehä osaisi ne erotella?\nMiksi äänestää, kun nekin jotka edes myöntävät ilmastonmuutoksen olemassa olon taipuvat ajattelemaan noin? Tai miksi äänestää, kun patoasiassakaan ei ollut poliiittsta tahtoa vaikka moni, kuten sinä, menit sillä vahvasti vaaleissa. Asiasta ei haluttu vihreidenkään taholta sitten edes keskustella kaupunginhallituksessa. Lasse Miettinen jossain sanoi ettei politiikassa saa kusettaa – minusta te kusetatte nyt aika rankasti, eikä vihreiden johdossa ole edes halua kommentoida asioita.


Ilmoituksen osoite: https://tyopaikat.oikotie.fi/tyopaikka/1551754\nNesteen kesäharjoittelijahaku on käynnissä! Tarjoamme mielenkiintoisia tehtäviä osana Tuotannon assistenttitiimiä.\ntuotannon hallinnolliset asiat esimiesten ja muun henkilöstön tukena (palvelusvuodet, merkkipäivät ja tilaisuudet)\nerilaiset tukitehtävät liittyen aloittaviin/lopettaviin henkilöihin\nosaamisen kehittämisen tiimissä roolikohtaisten koulutusvaatimusten vienti järjestelmään\nerilaisten tilaisuuksien järjestelyt ml. kokous- ja matkajärjestelyt\ntietojen ylläpitoa eri järjestelmissä\npienhankintojen tekeminen sekä moninaiset muut toimeksiannot\nTehtävien kautta saat kokemusta monipuolisesta toimistotyöskentelystä ja pääset mukaan kivaan tiimiin. Teet tiivistä yhteistyötä muiden Tuotannon assistenttien ja osaamisen kehittämisen tiimin kanssa, tuet esimieskuntaa ja muuta henkilöstöä heidän onnistumisessaan. Olet tärkeä osa varmistamassa, että hallinnolliset asiat hoituvat hyvällä otteella myös kesällä.\nhyvät yhteistyö- ja vuorovaikutustaidot, jämäkkyys, organisointikyky ja joustavuus\nKesätyö ajoittuu 1.5.-31.8.2022.\nKesätyön valintaprosessiin voi kuulua alkuvaiheessa mahdollinen video- tai puhelinhaastattelu, sekä henkilökohtainen haastattelu Porvoossa Kilpilahdessa. Osa haastatteluista voidaan mahdollisesti järjestää tilanteen niin vaatiessa etäyhteyksin.\nTehtäväalue: Toimistotyö, Liiketoiminta


Todennäköinen skenaario, jos Suomi hakisi Natoon | Kansalaisen blogit\nItseäni on harmittanut Nato-jäsenyyden mustavalkoinen pyörittely mediassa – vastaan vai ei. Ensinnäkin on välimuotoja ja olemme etenemässä tässä suhteessa. Toisaalta vasta eilen mediassa pohdiskeltiin Venäjän Ukrainankin kohdalla käyttämää jäätynyttä konfliktia, joka estää Nato-jäsenyyden. Vaikka Natoa sinänsä pitäisi kannatettavana vaihtoehtona, niin seuraammeko jääräpäisesti Ukrainan ottamia askelia siten, että laitamme Nato-hakemuksen tulille, minkä Putin kokee haasteena sotaan ja saamme tämän seurauksena toisaalta sodan, mutta emme Nato-jäsenyyttä? Mielestäni näyttää lähes varmalta, että Nato-jäsenyytemme ei tule etenemään, vaan saamme hakemisesta vähintään suurta harmia, koska Natossa nähdään jopa kyber-hyökkäys eilen uutisoidun asiantuntijalausunnon mukaan helposti sellaisena konfliktina, joka torppaa jäsenyyspyrkimykset. Herääkin kysymys, että kuinka todennäköistä on, ettei Putin – pitkäjänteisistä uhkauksistaan huolimatta – toteuttaisi edes helposti toteutettavia interventioita, jotka Nato näkee jäsenyyden torppaavina konflikteina? En itse näe oikeastaan mitään mahdollisuutta tällaiselle skenaariolle, jos Putin jatkaa vallassa, sillä tämä eläjä menettäisi naamansa kansansa edessä, jos ei toteuttaisi selkeitä, vuosien varrella usein toistamiaan uhkauksia, jos Suomi hakee Nato-jäsenyyttä.\nKannattaako siis Natosta hakea turvaa, koska olemme kenties jo ylittäneet Venäjän sietokyvyn Naton ja Yhdysvaltojen kanssa kaveeraamisessa? Venäjällä voidaan ajatella, että Suomi on jo käytännössä liian paljon kuin Nato-maa aivan, kuten Ukrainan kohdalla: ”Venäjän delegaatiota johtava varaulkoministeri Sergei Rjabkov toisti The Wall Street Journalin haastattelussa perjantaina Putinin heinäkuiset näkemykset Ukrainan aseistamisesta ja väitti, että ”tässä mielessä Ukraina on jo Naton jäsen”. Toisaalta Suomi ei voi varustautumalla kasvaa Venäjää edes teoriassa uhkaavaksi maaksi, kuten 44 miljoonan asukkaan Ukraina.\nToisinaan esitetään, että mitä muuta syytä Venäjällä olisi vastustaa Suomen Nato-jäsenyyttä kuin se, että Putin haluaa ehkä hyökätä Suomeen tai pitää option Suomen ottamisesta etupiiriinsä. Selittävät syyt liittyvät todennäköisesti ainakin osittain edellä mainitsemiini tunnepohjaisiin pinttymiin toisessa todellisuudessa. Putinin porukalla lienee irrationaalisia antipatioita, pelkoja ja kateutta Yhdysvaltoja kohtaan historiallisena kylmän sodan voittajana, kun sodan päättyessä Venäjä kutistui merkitykseltään vähäiseksi. Toisaalta Putin haluaa selvästi säilyttää liikkumavaraa uhkailla ja tarvittaessa toteuttaa uhkauksiaan maissa, jotka kuuluivat Neuvostoliittoon ja kammoksuu siksi lisääntyviä yhteisiä rajoja Naton kanssa ja Naton laajenemista itään. Tämä käy ilmi Hesarin artikkelista: ”Putin vaati joulukuun alussa Yhdysvalloilta ja sen liittolaisilta takuita siitä, ettei sotilasliitto Nato enää laajene itään. Venäjän ulkoministeriö julkaisi tämän jälkeen vaatimuslistan sekä Yhdysvalloille että kaikille Naton jäsenmaille.”\nAmerikka on pahan pentue!…\nGENOCIDEssa luotu tila\nJa NATO on rikollinen sotilasjärjestö.\nMissä tahansa hän sekoittaa verisiä sormiaan, syntyy kauhua, kuolemaa ja kärsimystä.\nNäin oli Jugoslaviassa (Serbia), Irakissa, Afganistanissa, Libyassa, Syyriassa ja vielä nykyäänkin Ukrainassa.\nNämä veriset NATO-rikolliset eivät ole vielä vastanneet,\nprovosoimattomia julmia aggressioita, julmuuksia ja rikoksia, jotka on tehty monissa maailman rauhanomaisissa valtioissa. Amerikka ja NATO ovat pahoja! ja ainoa todellinen uhka ihmiskunnalle ja rauhalle maailmassa…\n”Meistä tuntuu toki naurettavalta, että voisimme mitenkään pieniväestöisenä maana uhata Venäjää,…”\nTuo ajatus on historiaa tuntemattoman sepustelua. Suomi hyökkäsi Saksan liittolaisena Itäkarjalaan ja valloitti Neuvostoliiton alueita aika määrän. Olisi valloittanut enemmäkin, mutta siihen tuli USAsta estävä sanoma.\nNäin voisi tapahtua myös Naton seurassa. Venäjä ei sellaista suunnittelua salli Murmanskin, sen radan, Pietarin ja Suomenlahden meriyhteyksien johdosta. Historia ei saa toistua, joten Natoon haluava Suomi voidaan alistaa joko sopimuksin tai väkivallalla. Vain typerät valitsevat väkivallan. Alistuminen voisi olla jopa Suomelle poliittisesti ja taloudellisesti hyvin edullista. Siitäkin on historiaa vuosilta 1950-1990. Ne oli mukavia turvallisia aikoja.\nTässä kyseenalaistettiin hyväksyvätkö kaikki 30 maata Suomen jäseneksi Todennäköisesti se varmistetaan ennen kuin koko tietoa julkistetaankaan. Nyt on oikea aika hakea Natoon, ettei taas kävisi niin että kymmenen vuoden päästä ihmetellään jopa venäjän kielellä että miksei liitytty Ukrainan kriisin aikana. Nythän kadutaan kovasti sitä ettei liitytty 90-luvulla.\nNiin, siitä ei ole julkisuudessa vielä puhuttu, mutta Nato-jäsenyys saattaisi edellyttää Suomen puolustusdoktriinin pyöräyttämistä ympäri. Mahdollisesti jopa ydinpeloitetta.\nMonako kertaa ryssä on hyökännyt natomaahan.\nSitten voi selittää mistäkö se vastaus johtuu.\nTagitnato Nato-jäsenyys putin Turvallisuustilanne Ukrainan sota Ulkopolitiikka Venäjän hyökkäys


Gartner: Check Point kuuluu kärkeen mobiililaitteiden tietoturvassa - ePressi\nGartner: Check Point kuuluu kärkeen mobiililaitteiden tietoturvassa\nHELSINKI – 11. lokakuuta 2013 – Tutkimusyritys Gartnerin uusin Magic Quadrant -nelikenttä osoittaa, että yritysten tietoturvaratkaisujen kansainvälinen markkinajohtaja Check Point® Software Technologies Ltd. kuuluu alan kärkeen myös mobiililaitteiden tietoturvassa (MPD, Mobile Data Protection).\nCheck Pointin mobiilin tietoturvan ratkaisut antavat monipuolisen suojan sekä tilanteisiin, joissa laite unohtuu tai varastetaan että tilanteisiin, joissa ulkopuolinen kybervaras pyrkii käsiksi laitteella oleviin yrityksen tietoihin. Tärkeitä mobiilin tietoturvan elementtejä ovat muiden muassa kryptaus eli tietojen muuntaminen muotoon, jota ulkopuolinen ei pysty selvittämään, sekä käyttäjän tunnistaminen. Check Pointin mobiili tietoturva tukee laajaa laitevalikoimaa.\nGartner sijoittaa yritykset nelikentän ruutuihin niiden asiakkailtaan saaman palautteen perusteella sekä arvioimalla yrityksen kykyä kehittyä ja vastata asiakkaiden tarpeisiin myös tulevaisuudessa. Johtajien ruutuun sijoitetaan alan edelläkävijät, joiden tuotteet asiakkaat tuntevat ja joita kilpailijat seuraavat.\nNelikenttää varten tutkittiin 12 yritystä, ja johtajien ruutuun niistä pääsi kolme. Koko nelikentän näet täältä: http://www.checkpoint.com/products/promo/gartner-mobile/\nLisätietoja Check Pointin Endpoint-tietoturvatuotteista saat täältä: www.checkpoint.com/endpoint.\nKoko: 0,14 MB Tyyppi: png Resoluutio: 894x875


Lennot Fort Nelson: vertaa ja löydä halvat lentoliput | momondo\nMilloin on paras aika lentää kohteeseen Fort Nelson?\nHyödyllisiä tietoja siitä, miten löydät lentotarjouksia kohteeseen Fort Nelson\nKuinka saan tilattua hintavahteja lennoille kohteeseen Fort Nelson?\nHintavahtien avulla saat sähköpostiisi tiedon, kun lentojen hinnat kohteeseen Fort Nelson laskevat. Aktivoi hintavahti valitsemalla haluamasi matkapäivät ja etsi tarjouksia. Kun selaat tarjouksia, näet Hintavahti-widgetin, napsauta sitä kytkeäksesi ilmoitukset päälle.\nMiten voin säästää rahaa lennoista kohteeseen Fort Nelson momondon avulla?\nEikö sittenkään Fort Nelson? Katso, mihin muihin kaupunkeihin voit varata lennot kohteessa Kanada


Kaunis arki kotiisi: elokuuta 2013\nHih hei, perjantaissa mennään. Viikko vilahti hujauksessa ja kaikenlaista on taas ehtinyt tapahtua. Toimelias viikko, vaikka yksi päivä menikin vähän ketutuksen piikkiin ;)\nKuluneella viikolla ehdin myös iloisille lounastreffeille Kauniaisten Deliin ja osa lounastani oli herrrrrrkullinen ja sukkkkkkklainen muffinssi, nam! Söin kyllä muutakin, no worries, pelkällä muffinssilla en päivääni pysty klaaraamaan. Yllä olevat kuvat on otettu kännykälläni ja kuvien värit ovat kyllä vähän niin ja näin...\nLounaan jälkeen kipaisimme Lifestylepuoti HALI:in, joka löytyy Kauniaisten ostoskeskuksen toisesta kerroksesta. En ole siellä ennen käynytkään ja puoti oli mukava yllätys; mukaani lähti ihana iso kassi, joka on vielä lemppariväriänikin. HALI:sta löytyy sisustustavaraa, koruja, vaatteita, kenkiä... Kiva valikoima, juuri minun makuuni :)\nKotona kassista kuoriutui iso kulho, joka sopii loistavasti tuohon ikkunan edessä olevan penkin päälle. Siihen on ollutkin "joku juttu" hakusessa ja nyt se löytyi :)\nOstin myös mustia kynttilöitä, matta- ja kiiltäpintaisista kynttilöistä sai hauskan yhdistelmän. Nyt kun vaan raaskisin vielä polttaa niitä ;) Tosin illat alkavat olla jo niin pimeitä, että kynttilöitä voisi hyvinkin jo polttaa.\nSyyskuuta kohden mennään, onpa kiva! Iloista tulevaa viikonloppua :)\nLähettänyt Merja K klo 12.39 7 kommenttia:\nTänään tuntui siltä, että kaikki asiat lähtivät menemään enemmän tai vähemmän pieleen aamusta alkaen. Mikään asia ei sujunut ja kaikki tuntui kovin tahmealta, nousinkohan väärällä jalalla sängystä ylös ;)\nViimeinen niitti oli, kun kovasti odottamani palaveri peruuntui iltapäivältä. Sillä hetkellä päätin, että nyt on pakko keksiä jotakin ja saada itsensä paremmalle tuulelle :)\nKoska sää oli tänään edelleenkin uskomattoman upea, ajattelin että tekemiseni täytyy liittyä jotenkin ulkoiluun....\nJa koska Nuuksio on sopivan ajomatkan päässä, päätin suunnata autonnokan sinne...\nLoistoajatus - täydellinen kolmen tunnin luontoretriitti kamera kainalossa :) Ohessa retkeni kuvasatoa.\nSieniä en valitettavasti löytänyt, yhden kyyn kylläkin; onneksi en ihan astunut lenkkareissani sen päälle. Mutta mikä parasta olotila parani ja harmitus on mennyttä. Ihana Nuuksio, kiitos!\nLähettänyt Merja K klo 18.59 9 kommenttia:\nTänä kesänä vietimme Unelmassa enemmän aikaa kuin yleensä. Asetuimme taloksi viikkokausiksi ja vietimme leppoisaa lomaa. Olohuoneen sohvat kutsuivat yllättävän usein, hyvä kirja ja iltapäivänokoset olivat melkeinpä päivittäistä hupia :)\nVälillä pohdiskelin, että ehkäpä Unelman sisustusta pitäisi vähän päivittää, mutta loma & laiskottelu veivät kuitenkin voiton. Ehtiihän sitä myöhemminkin..\nOlkoon siis talowanhus toistaiseksi näissä vaatteissa, katsotaan josko tulevaisuudessa innostuisin sisustuksen tuunaamisesta :)\nLähettänyt Merja K klo 9.16 9 kommenttia:\nTunnisteet: Sisustus, Villa Unelma\nLegoland & Köpiksen Zoo\nJaahas, taas on tullut paussia blogin kanssa, mutta kunhan saadaan tämä kesän jälkeen arki rullaamaan, eiköhän bloginikin piristy :)\nAjattelin kirjoittaa yhden postauksen Tanskan reissusta, jonka teimme siskoni + lastemme kanssa muutama viikko sitten ja lähinnä siltä kantilta, miten mennä lasten kanssa "yleisillä" kulkuneuvoilla Legolandiin. Kirjoitan tähän muutamia käytännön vinkkejä, niistä voi olla jollekin hyötyä ensi kesän reissuja suunniteltaessa.\nSeurueemme kaksi aikuista ja neljä lasta lensi Kööpenhaminaan, saimme toukokuussa varattua tosi edelliset Finnairin lennot. Lähdimme matkaan keskiviikkona iltapäivällä, ajatuksena oli viettää Legolandissa to-pe ja palata sitten Köpikseen vkonlopuksi.\nOlin katsonut juna-aikatauluja etukäteen www.dsb.dk ja todennut, että yöpymispaikkaamme Vejleen menee junia Kööpenhaminasta suht usein. Osa junista meni jopa lentokentältä suoraan, joten junaa ei tarvinnut vaihtaa Kööpenhaminan rautatieasemalla. Liput olisi voinut ostaa etukäteen mutta koska lentojen kanssa voi aina tulla viivästyksiä, en uskaltanut ostaa niitä valmiiksi.\nLentokentällä oli aika hässäkkä junalipputiskillä, eikä lipunmyyjä liiemmin kysellyt mitään vaan lykkäsi meille liput ensimmäiseen lähtevän junaan. Juna oli todella täynnä, eikä istumapaikoista ollut tietoakaan. Ei tullut mieleen kysyä asiaa lippuluukulla, eikä (leipääntyneen oloinen) myyjä asiasta meille kertonut. Lapsia ei seikkailu tuntunut haittaavan, vaan he istuivat koko matkan junavälikön portailla. Minua ja siskoani kuitenkin kiinnosti matkan kesto ja kyselimmekin kahvikärryn myyjältä junan saapumisaikaa Vejleen. Hän mutisi epämääräisesti jotakin kahdesta ja puolesta tunnista, mutta lopulta matka kesti yli kolme tuntia!\nVejle on kaunis kaupunki suht lähellä Legolandia. Vejlestä pääse useammallakin bussilla ihan Legolandin portin eteen, matka kestää noin 40 min ja bussit lähtevät Vejlen rautatieaseman kupeessa olevasta bussiterminaalista. Jos on porukalla liikkeellä, kannattaa kysyä lipunmyynnistä kymmenenkerran bussikorttia, se tulee edullisemmaksi kuin kertaliput. Lippuja voi ostaa rautatieaseman lipunmyynnistä.\nKöpikseen paluuta suunnitellessamme olimme viisaampia ja ostimme junaliput etukäteen Vejlen rautatieasemalta. Virkailija ihmetteli menomatkaamme; ensinnäkin miksi meille oli myyty liput "hitaaseen" junaan, kun väliä kulkee nopeampiakin (pysähtyy vähemmän). Toiseksi miksi lipunmyyjä ei ollut informoinut paikkalipuista ja kolmanneksi, miksi meille oli myyty niin kallis lippu, koska olimme oikeutettuja ryhmäalennukseen. Nii-in, sanopa se, emmekä olleet osanneet noita asioita lippuluukulla kysyä. Eli jos matkustatte junalla Tanskassa, muistakaa kysyä yllämainituista asioista :)\nPaluumatka Köpikseen sujui jouhevasti ja nopeasti, Köpiksen hotellimme Scandic Copenhagen oli vain 10 min kävelymatkan päässä rautatieasemalta. Hotelli on remontoitu joku aika sitten ja se oli tosi moderni sekä tyylikäs. Mm. hauska lintuhäkkikokoelmakuva on hotellin ravintolasta.\nMitä hassua on muuten kuvassa tai miten se on otettu, otin kuvan hotelliltamme :)\nOlimme perillä Köpiksessä perjantai-iltana, lauantaipäivän käytimme shoppailuun, illalla kävimme risteilyllä sekä tietty Tivolissa ja sunnuntaipäivän olimme varanneet eläintarhavisiitille. Hotellimme läheltä (rautatieaseman vierestä) meni bussi suoraan eläintarhalle ja bussimatka kesti vain vartin verran.\nOlen kerran aiemmin käynyt Köpiksen eläintarhassa, mutta silloin oli talvi. Eläintarha oli vielä upeampi kuin muistinkaan, mielestäni Kööpenhaminan eläintarha on yksi Euroopan hienoimmista! "Safarit" ovat tietty asia erikseen, mutta kaupunkieläintarhoista tämä on kyllä vertaansa vailla. Eläintarhan nettisivut löytyvät täältä www.zoo.dk\nUpouusi jääkarhutunneli oli vaikuttava, oli hienoa nähdä karhun uivan pään yläpuolella melkein "kosketusetäisyydellä". Katsokaa noita kynsiä, melkoiset naskalit! Tunneli on samanlainen kuin merimaailmoissa olevat haitunnelit, täällä tunnelissa polski vaan vähän toisenlainen asukas. Olin myyty!\nEläintarhassa näkee kirahveja, norsuja, seeproja, sarvikuonoja, virtahepoja, jääkarhuja, tasmaniantuholaisia.... Eläimillä on isot aitaukset ja monilla lajeilla oli suloisia poikasia :) Suosittelen ehdottomasti eläntarhareissua, jos olette lasten kanssa Kööpenhaminassa. Visiittiin vaan kannattaa varata riittävästi aikaa; neljä-viisi tuntia menee nopeasti eläimiä ihmetellessä ja laajaa tarha-aluetta läpikäydessä.\nKiva reissu, joka sujui junamatkaa lukuunottamatta loistavasti, kolmen tunnin seisominen otti hiukka voimille ;) Nyt tämä reissu on kuitenkin paketissa ja nenä on kohti uusia seikkailuja :) Iloista alkavaa viikkoa!\nLähettänyt Merja K klo 19.51 2 kommenttia:


Asiakkaiden odotukset pankin puhelinpalvelusta ja niihin vastaaminen : Case: Nordea 24/7 Vaasa\nMarttila, Jaakko (2018)\nTämän opinnäytetyön toimeksiantajana toimi Nordean henkilöpuolen puhelinpalvelukeskus Vaasassa. Nordean siirtyminen kohti digipankkia on luonut muutoksia Nordean arvomaailmaan sekä sisäisiin toimintamalleihin. Tavoitteena oli kehittää puhelintapaamisia asiakaslähtöisemmiksi asiakkaiden odotuksien ja arvojen mukaan ottaen huomioon Nordean uudet arvot ja toimintamallin. Tutkimuksen tarkoituksena oli tarkastella asiakkaiden viime puhelintapaamisten onnistumisia sekä epäonnistumisia ja luoda niiden pohjalta helposti käytäntöön vietäviä kehitysehdotuksia toimeksiantajalle.\nTutkimuksen teoreettinen viitekehys koostuu kolmesta osa-alueesta, finanssialan tilanteesta, palvelulaadusta sekä asiakaslähtöisestä palvelusta. Digitalisaation murros on herättänyt pankkialan toimijat. Lainsäädölliset velvoitteet ovat kuitenkin jatkuvasti kiristyneet ja yhteiskunnallinen vastuu on suurentunut. Sähköinen asiointi sekä asiointikanavat ovat nostaneet suosiotaan ja se on muuttanut asiakkaiden odotuksia tämän päivän pankkipalveluista.\nTutkimusprosessi muodostuu kolmesta eri vaiheesta; puolistrukturoitu kyselylomake, palveluneuvojien havainnointi sekä asiantuntijahaastattelu. Tutkimuksen ensisijainen aineisto koostui verkkokyselylomakkeesta, joka oli suunnattu Nordean asiakkaille. Kyselylomakkeen tuloksiin syvennyttiin havainnoimalla palveluneuvojien puhelintapaamisia. Lopuksi kyselylomakkeen ja havainnoinnin tulokset purettiin yhdessä Nordean kouluttajan kanssa.\nTutkimus selvensi asiakkaiden kaksi selkeintä arvoa puhelintapaamisessa ja ne olivat toimihenkilön asiantuntemus sekä saavutettavuus. Järjestelmään sekä persoonallisuuteen perustavat luottamukset ovat vahvistaneet turvallisuuden sekä luottamuksen välittymisen oletusarvoa. Puutteellisuutta havaittiin palveluneuvojien oma-aloitteisuudessa, kartoituksessa sekä asioiden perusteluissa. Tutkimus osoitti sen, että hyvän tunnekokemuksen luomista ei saavuteta ainoastaan asiakkaan asian ratkaisemisella, vaan pehmeiden laatutekijöiden täytyy olla myös vahvasti läsnä.